Καρλ Κάουτσκι, Η καταγωγή του Χριστιανισμού\nΟ Καρλ Κάουτσκι εφαρμόζοντας τη μαρξιστική μέθοδο του διαλεκτικού υλισμού αναλύει το πώς εμφανίστηκε ο χριστιανισμός ως θρησκευτικό κίνημα των υποτελών τάξεων.\nΑπόσπασμα από το ομώνυμο, αριστουργηματικό του έργο.\nΟ ΙΗΣΟΥΣ ΧΡΙΣΤΟΣ ΚΑΙ ΤΟ ΕΒΡΑΪΚΟ ΠΡΟΛΕΤΑΡΙΑΤΟ ΤΗΣ ΕΠΟΧΗΣ ΤΟΥ\n«Μη νομίσητε ότι ήλθον να βάλω ειρήνην επί την γην, δεν ήλθον να βάλω ειρήνην, αλλά μάχαιραν» – Ιησούς, Κατά Ματθαίον Ευαγγέλιο, 10, στιχ. 34\nΠΡΩΤΟ: Δεν υπήρχε μεγάλη πόλη την εποχή του Χριστού, που να μην είχε ένα πολυάριθμο εξαθλιωμένο προλεταριάτο. Ύστερα από τη Ρώμη, ερχόταν η Ιερουσαλήμ, που σχετικά, είχε τον μεγαλύτερο αριθμό τέτοιων προλετάριων. Κι αυτό, γιατί οι δυο αυτές πόλεις, ήταν οι μεγαλύτερες σ’ όλη την Αυτοκρατορία. Όπως είδαμε, οι χειροτέχνες βρίσκονταν πολύ κοντά στο προλεταριάτο αυτό. Και κατά κανόνα, δεν ήταν τίποτε άλλο, παρά άνθρωποι που δούλευαν στα σπίτια τους, που και σήμερα θεωρούνται σαν προλετάριοι. Συχνά, η υπόθεσή τους ήταν κοινή με την υπόθεση των ζητιάνων και των χαμάληδων.\nΚι όπου τύχαινε να συγκεντρώνονται σε μεγάλο αριθμό παρόμοια, χωρίς περιουσία, στρώματα λαού, εκεί και γίνονταν ιδιαίτερα μαχητικά. Δεν είχαν τίποτε να κερδίσουν, με το να είναι υπομονετικοί. Η συναίσθηση, ότι αυτοί ήταν οι πολλοί, τους έκανε θαρραλέους. Εκτός απ’ αυτό, ήταν δύσκολο για το στρατό να υπολογίζει στην υπεροχή του, μέσα στους στενούς και πολυδαίδαλους δρόμους της εποχής εκείνης. Οι προλετάριοι των πόλεων, δεν άξιζαν και τόσο από στρατιωτική άποψη, όταν επρόκειτο να πάρουν μέρος σε μια ανοιχτή μάχη, αλλά ήταν άριστοι για τις οδομαχίες. Κι αυτό, φάνηκε στα γεγονότα της Αλεξάνδρειας και της Ιερουσαλήμ.\nΣτην Ιερουσαλήμ, το προλεταριάτο αυτό, είχε τέτοια ορμητικότητα για μάχη, που δεν την είχαν οι νοικοκυραίοι και οι διανοούμενοι, που συγκροτούσαν τον στρατό των Φαρισαίων. Σε ομαλούς καιρούς, είναι αλήθεια, ότι οι προλετάριοι άφηναν τους εαυτούς τους να καθοδηγούνται από τους Φαρισαίους. Με την αντίθεση όμως, ανάμεσα στην Ιερουσαλήμ και τη Ρώμη, που όλο κι εντεινόταν περισσότερο και η αποφασιστική στιγμή πλησίαζε, όλο και πιο πολύ οι Φαρισαίοι πρόσεχαν και ακόμα φοβούνταν το προωθούμενο προλεταριάτο, στην εντεινόμενη σύγκρουσή τους.\nΤο τελευταίο, είχε και την σημαντική υποστήριξη του πληθυσμού της Γαλιλαίας, όπου οι χωρικοί με τα μικρονοικοκυριά τους και τα λίγα κοπάδια τους, είχαν ξεζουμιστεί από τους φόρους και την τοκογλυφία και είχαν είτε ξεπουληθεί σαν δούλοι, για τα χρέη τους, ή απαλλοτριωθεί, όπως αυτό συνέβαινε σ’ ολόκληρη την Ρωμαϊκή Αυτοκρατορία. Μερικοί μάλιστα απ’ αυτούς, θα πρέπει να είχαν έρθει στην Ιερουσαλήμ, αυξάνοντας έτσι το προλεταριάτο της πόλης. Όμως, οι πιο δραστήριοι από τους απελπισμένους και απαλλοτριωμένους αγρότες, θα έπρεπε να είχαν τραβήξει τον δρόμο της εξέγερσης και της ανταρσίας, όπως αυτό συνέβαινε και σ’ άλλα μέρη της Αυτοκρατορίας. Οι κοντινές αποστάσεις, ανάμεσα στις ερήμους, που βοηθούσαν στο να διατηρούνται οι συνήθειες των Βεδουίνων ζωντανές, διευκόλυναν τον αγώνα τους, προσφέροντάς τους πολλά κρησφύγετα, που μόνο ένας ντόπιος μπορούσε να τα γνωρίζει. Η Γαλιλαία, με την ανώμαλή της έκταση, που ήταν γεμάτη σπηλιές, προσφερόταν στη δράση των συμμοριών. Το έμβλημα, που κάτω απ’ αυτό πολεμούσαν οι συμμορίτες, ήταν ο ερχομός του Μεσσία. Λήσταρχοι ανακήρυσσαν τους εαυτούς τους Μεσσίες, ή τουλάχιστον προδρόμους του, και φανατικοί που νόμιζαν ότι ο προορισμός τους είναι να γίνουν προφήτες ή και Μεσσίες ακόμα γίνονταν λήσταρχοι.\nΟι ληστές της Γαλιλαίας και οι προλετάριοι της Ιερουσαλήμ, βρίσκονταν σε στενή επαφή κι ο ένας υποστήριζε τον άλλο, μέχρι που τελικά συγκρότησαν από κοινού ένα κόμμα ενάντια στους Φαρισαίους, το κόμμα των Ζηλωτών. Η αντίθεση ανάμεσα στις δυο ομάδες μοιάζει σε πολλά σημεία με την αντίθεση που υπήρχε μεταξύ των Γιρονδίνων και των Ιακωβίνων.\nΟ δεσμός ανάμεσα στους προλετάριους της Ιερουσαλήμ και τις ένοπλες δυνάμεις της Γαλιλαίας, έρχεται στο προσκήνιο τις μέρες του Χριστού.\nΚατά την περίοδο της τελευταίας αρρώστιας του Ηρώδη (το 4 π.Χ.), ο λαός της Ιερουσαλήμ επαναστάτησε ενάντια στις καινοτομίες του. Και πάνω από όλα, η αγανάκτησή του κατευθύνθηκε ενάντια σ’ ένα χρυσό αετό, που είχε τοποθετήσει ο Ηρώδης πάνω στο Ναό. Η εξέγερση καταστάλθηκε ένοπλα. Μετά τον θάνατο όμως του Ηρώδη, ο λαός ξεσηκώθηκε άλλη μια φορά το Πάσχα. Και η εξέγερση αυτή, ήταν τόσο βίαιη, που τα στρατεύματα του Αρχέλαου – γιου του Ηρώδη – χρειάστηκε να χύσουν πολύ αίμα για να την καταπνίξουν. Τρεις χιλιάδες Εβραίοι σφάχτηκαν. Κι όμως, ούτε κι αυτό γονάτισε τη μαχητικότητα του λαού της Ιερουσαλήμ. Όταν ο Αρχέλαος έφυγε στην Ρώμη, για να αναγνωριστεί εκεί σαν βασιλιάς, ο λαός ξεσηκώθηκε και πάλι. Τώρα πια, επενέβησαν οι Ρωμαίοι. Την εποχή εκείνη, κυβερνήτης της Συρίας ήταν ο Βάρος, αυτός που αργότερα σκοτώθηκε σε μάχη ενάντια στους Τσερούσκους της Γερμανίας. Έτρεξε στην Ιερουσαλήμ, κατέπνιξε την επανάσταση και μετά γύρισε στην Αντιόχεια, αφήνοντας στην Ιερουσαλήμ μια λεγεώνα κάτω από τις διαταγές του έπαρχου Σαβίνου. Ο Σαβίνος ήταν τόσο σίγουρος για την στρατιωτική του δύναμη, ώστε στρίμωξε τους Εβραίους στον τοίχο λεηλατώντας τους και ληστεύοντάς τους κατά βούληση.\nΚατά την Πεντηκοστή, στην Ιερουσαλήμ, συγκεντρώθηκε πολύς λαός, και ιδιαίτερα Γαλιλαίοι. Ήταν αρκετά δυνατοί, για να κυκλώσουν την Ρωμαϊκή λεγεώνα, μαζί με τους μισθοφόρους που είχε επιστρατεύσει ο Ηρώδης και που άφησε κληρονομιά στο γιο του. Μάταια οι Ρωμαίοι έκαναν εξορμήσεις, όπου σκότωναν πολλούς Εβραίους. Οι πολιορκητές δεν αδυνάτιζαν. Πέτυχαν μάλιστα να κερδίσουν μέρος των στρατευμάτων του Ηρώδη με το μέρος τους.\nΤαυτόχρονα, η επανάσταση ξαπλωνόταν σ’ όλη τη χώρα. Οι συμμορίτες της Γαλιλαίας ενισχύθηκαν με ισχυρά τμήματα επιστρατευμένων και συγκρότησαν ολόκληρες στρατιές. Οι αρχηγοί τους αυτοχρίζονταν Βασιλείς των Ιουδαίων, δηλαδή Μεσσίες. Ιδιαίτερα, διακρίθηκε ανάμεσά τους ο Ιούδας, που ο πατέρας του Ιεζεκίας ήταν φημισμένος ληστής και σαν τέτοιος εκτελέστηκε (το 47 π.Χ.). Στην Περσία, ο Σίμων, ένας πρώην σκλάβος του Ηρώδη, συγκρότησε μια συμμορία. Ένα τρίτο συγκρότημα διοικούνταν από τον βοσκό Αθρόνγκη.\nΟι Ρωμαίοι κατέπνιξαν την επανάσταση, με μεγάλη δυσκολία κι αφού ήρθε σε βοήθεια της πολιορκημένης στην Ιερουσαλήμ λεγεώνας, ο Βάρος, με δύο λεγεώνες και πολλές εφεδρικές δυνάμεις. Επακολούθησε μια ανείπωτη σφαγή και λεηλασία. Δύο χιλιάδες αιχμάλωτοι σταυρώθηκαν και πολλοί άλλοι πουλήθηκαν σκλάβοι. Όλα αυτά γίνονταν την εποχή που τοποθετείται η γέννηση του Χριστού.\nΕπακολούθησε ησυχία για μερικά χρόνια, όχι όμως και για πολύ. Το 6 μ. Χ. η Ιουδαία υποτάχθηκε άμεσα στους Ρωμαίους. Το πρώτο μέτρο που πήραν οι Ρωμαίοι, ήταν να κάνουν μια απογραφή για φορολογικούς σκοπούς. Επακολούθησε μια νέα προσπάθεια εξέγερσης, από τον Ιούδα τον Γαυλωνίτη, τον ίδιο που είχε γίνει τόσο γνωστός με την εξέγερση πριν δέκα χρόνια. Συμμάχησε με τον Φαρισαίο Σαδδούκο, που επρόκειτο να ξεσηκώσει τον λαό της Ιερουσαλήμ. Η προσπάθεια απέτυχε, αλλά οδήγησε στην διάσπαση ανάμεσα στις μάζες του απλού λαού και τους επαναστάτες Γαλιλαίους από την μια και τους Φαρισαίους από την άλλη. Ήταν μαζί στην εξέγερση του 4 π. Χ. Οι Φαρισαίοι είχαν πια βαρεθεί και σαν αντιπολίτευση σ’ αυτούς εμφανιζόταν τώρα το κόμμα των Ζηλωτών. Από την εποχή αυτή, μέχρι και την καταστροφή της Ιερουσαλήμ, οι φωτιές της εξέγερσης δεν είχαν σβήσει ούτε στην Γαλιλαία, ούτε στην Ιουδαία.\nΔΕΥΤΕΡΟ: Τελικά, η κατάσταση αυτή οδήγησε στην γενική μεγάλη εξέγερση, την εποχή του Φλώρου, όταν ο λαός ξεσηκώθηκε μ’ όλη του τη δύναμη, ενάντια στους βασανιστές του. Κι όταν ο Φλώρος αποπειράθηκε να ληστέψει το Ναό τον Μάη του ’66, τότε πια εξαγριώθηκε ολόκληρη η Ιερουσαλήμ, ή μάλλον τα κατώτερα στρώματα της Ιερουσαλήμ. Η πλειοψηφία από όσους είχαν περιουσία, τόσο οι Φαρισαίοι, όσο και οι Σαδδουκαίοι, φοβήθηκαν την εξέγερση κι επιθυμούσαν την ειρήνη. Μαζί με την εξέγερση κατά των Ρωμαίων άρχισε και ο εμφύλιος πόλεμος. Το πολεμικό κόμμα νίκησε. Το κόμμα της ειρήνης νικήθηκε στις οδομαχίες, αλλά η Ρωμαϊκή φρουρά της Ιερουσαλήμ, αναγκάστηκε να αποσυρθεί και κατά την υποχώρησή της να συντριβεί.\nΤο μαχητικό ηθικό των επαναστατών είχε ανέβει τόσο ψηλά, ώστε να μπορέσουν να διαλύσουν και μια φάλαγγα από 30.000 άνδρες, με επικεφαλής τον Σύριο άρχοντα Κέστιο Γάλλο, που ερχόταν προς βοήθεια.\nΟι Εβραίοι και μέσα κι έξω από την Παλαιστίνη, ξεσηκώνονταν σε μια γενική εξέγερση. Η εξέγερση των Εβραίων στην Αλεξάνδρεια απαίτησε την αποστολή όλων των στρατιωτικών δυνάμεων των Ρωμαίων στην Αίγυπτο.\nΦυσικά, δεν υπήρχε καμιά δυνατότητα για τους Εβραίους με τις αδύνατες και κατ’ εξοχήν αστικές δυνάμεις τους, να νικήσουν τη Ρώμη. Θα μπορούσαν όμως, να αναγκάσουν τη Ρώμη να αφήσει ήσυχη την Ιουδαία, για κάπως περισσότερο χρόνο, αν οι επαναστάτες, έπειτα από τις πρώτες επιτυχίες τους, συνέχιζαν μ’ ένταση την επίθεσή τους. Οι συνθήκες που δημιουργήθηκαν σύντομα, τους βοήθησαν. Τον δεύτερο κιόλας χρόνο του Εβραϊκού πολέμου, οι στρατιώτες, στο δυτικό τμήμα της Αυτοκρατορίας, επαναστάτησαν ενάντια στον Νέρωνα και οι μάχες ανάμεσα στις λεγεώνες συνεχίστηκαν και μετά τον θάνατό του (9 Ιούνη 68 μ. Χ.). Ο αρχιστράτηγος του στρατού, που είχε αναλάβει την υποταγή της Ιουδαίας, έδωσε περισσότερη σημασία στα γεγονότα της Δύσης, όπου κινδύνευε ο θρόνος, παρά στον μικρό τοπικό πόλεμο.\nΜια μικρή ευκαιρία, που είχαν οι επαναστάτες, τους ξέφυγε κι αυτή. Ήταν βέβαιο ότι οι κατώτερες τάξεις, που είχαν κηρύξει τον πόλεμο, νίκησαν το Εβραϊκό κόμμα της ειρήνης, οι πλούσιοι όμως και οι μορφωμένοι είχαν αρκετή επιρροή ακόμα για να πάρουν την καθοδήγηση του πολέμου ενάντια στους Ρωμαίους στα χέρια τους. Αυτό σήμαινε πως ο πόλεμος διεξαγόταν με μισή καρδιά κι όχι με τον σκοπό να σαρώσουν τον εχθρό, αλλά απλώς, να αντισταθούν σ’ αυτόν. Επιτέλους οι επαναστάτες είδαν πόσο χλιαροί στην καθοδήγηση του αγώνα ήταν οι αρχηγοί τους, κι έπειτα απ’ αυτό οι Ζηλωτές, κατάφεραν να πάρουν την ηγεσία στα χέρια τους.\nΤην ανεπιτυχή πορεία των γεγονότων, το φανατικό λαϊκό κόμμα την απέδιδε – κι όχι χωρίς λόγο – στην μέχρι τώρα έλλειψη δραστηριότητας στην διεξαγωγή του πολέμου. Οι άνθρωποι του λαού κατέβαλλαν όλες τις προσπάθειές τους, απωθώντας τους προηγούμενους ηγέτες τους. Και μια και οι τελευταίοι δεν παρέδιδαν τις θέσεις τους θεληματικά, άρχισε ένας φοβερά αιματηρός εμφύλιος πόλεμος στην Ιερουσαλήμ, τον χειμώνα του 67 με 68 μ. Χ., με σκηνές τρόμου, που δεν θα μπορούσε να τις συναντήσει κανείς πουθενά αλλού, εκτός ίσως από την πρώτη Γαλλική Επανάσταση.\nΗ σύγκριση με την Γαλλική Επανάσταση θα ξαφνιάσει κάθε παρατηρητή των γεγονότων αυτών. Πάντως, για την Γαλλία, η Τρομοκρατία, ήταν ένας τρόπος για να σωθεί η επανάσταση και να εξασφαλίσει μια νικηφόρα πορεία ενάντια στην Ευρώπη ολόκληρη. Για την Ιερουσαλήμ όμως, μια παρόμοια έκβαση ήταν αδύνατη, λόγω της ίδιας της φύσης των συνθηκών που υπήρχαν. Το κράτος του τρόμου των κατωτέρων τάξεων, ήταν κάτι που ήρθε πολύ αργά για ν’ ανακουφίσει κάπως το Εβραϊκό κράτος, που οι μέρες του κι έτσι ήταν μετρημένες. Μπορούσε μόνο να παρατείνει τον πόλεμο, ν’ αυξήσει τα βάσανα και να κάνει την οργή του μελλοντικού νικητή ακόμα πιο άτεγκτη. Θα πρόσφερε όμως και στον κόσμο ένα μνημείο ηθικού μεγαλείου, ηρωισμού και αφοσίωσης, που θα ορθωνόταν όλο και πιο επιβλητικά, ενάντια στην κακομοιριά της γενικής δειλίας και του φιλοτομαρισμού της εποχής εκείνης.\nΚαι ήταν όλοι οι Εβραίοι της Ιερουσαλήμ, που συνέχισαν τον άπελπι αγώνα ενάντια σ’ ένα δυναμικά υπέρτερο εχθρό, για άλλα τρία χρόνια, μέχρι τον Σεπτέμβρη του 70 μ. Χ., με μια σειρά από τις πιο σκληρές, τις πιο αποφασιστικές αμυντικές μάχες, καλύπτοντας κάθε σπιθαμή γης, που παρέδιδαν με τα πτώματά τους, και, τέλος, εξασθενημένοι από την πείνα και τις αρρώστιες, έκαναν τάφους τους τα ερείπια, που ακόμα κάπνιζαν. Οι ιερείς και οι γραμματείς, οι μεγιστάνες του εμπορίου, είχαν στην πλειοψηφία τους, από τις αρχές ήδη της πολιορκίας καταφύγει σ’ εξασφαλισμένα μέρη. Ήταν οι μικροτεχνίτες, οι καταστηματάρχες και οι προλετάριοι, που έγιναν οι ήρωες του έθνους, μαζί φυσικά με τους προλεταριοποιημένους αγρότες της Γαλιλαίας, που είχαν πάει κι αυτοί να βοηθήσουν την Ιερουσαλήμ.\nΤέτοια ήταν η κατάσταση, όταν άρχισε να εμφανίζεται η Χριστιανική κοινότητα.\nΤΡΙΤΟ: Θα έπρεπε, ωστόσο, να παραδεχτεί κανείς, πως μέσα στο θέαμα αυτό των αιμάτων και οδυρμών, που αποτελεί την ιστορία της Ιουδαίας την εποχή του Χριστού, υπάρχει κι ένα φαινόμενο, που δημιουργεί την εντύπωση κάποιου ειρηνικού ειδυλλίου. Πρόκειται για την αίρεση των Εσσένων ή Εσσαίων, που εμφανίστηκαν για πρώτη φορά, γύρω από το 150 π. Χ. – κατά τον Ιώσηπο – και κράτησε μέχρι την καταστροφή της Ιερουσαλήμ. Από τότε, εξαφανίζεται από την ιστορία η αίρεση αυτή.\nΗ προέλευσή τους, όπως και των Ζηλωτών, ήταν προλεταριακή, η φύση τους όμως, ήταν εντελώς διαφορετική. Οι Ζηλωτές δεν ανέπτυξαν κανένα δικό τους κοινωνικό σύστημα. Διέφεραν από τους Φαρισαίους, όχι ως προς τον σκοπό, αλλά ως προς τα μέσα, την σκληρότητα και την βιαιότητα, με τα οποία προσπαθούσαν να πετύχουν τον σκοπό τους. Κι όταν θα πραγματοποιούνταν ο σκοπός τους και η Ιερουσαλήμ θα αντικαθιστούσε τη Ρώμη στην κυριαρχία του κόσμου, με αποτέλεσμα όλα τα πλούτη του Ρωμαϊκού λαού να πηγαίνουν στους Εβραίους, τότε πια θα ερχόταν και το τέλος στα βάσανα όλων των τάξεων. Κι έτσι, ο εθνικισμός φαινόταν ν’ αχρηστεύει τον σοσιαλισμό, ακόμα και για τους προλετάριους. Εκείνο που ξεχώριζε τους Ζηλωτές από προλεταριακή πλευρά, ήταν η δραστηριότητα και ο φανατισμός του πατριωτισμού τους.\nΔεν ήθελαν όμως όλοι οι προλετάριοι να περιμένουν τον καιρό που θα ερχόταν ο Μεσσίας, για να αρχίσει η καινούργια κοσμοκρατορία της Ιερουσαλήμ. Πολλοί επεδίωκαν να καλυτερέψουν την θέση τους αμέσως, και μια και με την πολιτική δεν φαινόταν να κερδίζουν τίποτε, γρήγορα άρχισαν να οργανώνονται οικονομικά.\nΈτσι θα έπρεπε να σκέφτονταν για να φτάσουν στην νοοτροπία του Εσσαιανισμού: Πάντως, άλλα αποδεικτικά στοιχεία, πάνω στο ζήτημα αυτό, δεν έχουμε.\nΗ ίδια η φύση της οργάνωσης αποτελεί ένδειξη του ότι έχουμε να κάνουμε μ’ ένα καθαρά διαγραφόμενο κομμουνισμό. Ζούσαν σε κοινόβια, την εποχή του Ιώσηπου, με 4.000 άτομα στο καθένα, σε διάφορα χωριά και αγροπόλεις της Ιουδαίας.\nΟ Φίλων γράφει: «Ζουν εκεί όλοι μαζί, οργανωμένοι σε σωματεία και συλλόγους φιλίας και δείπνου (κατά θιάσους, εταιρείας και συσσίτια ποιούμενοι) και συχνά ασχολούνταν με δουλειές της κοινότητας. Κανένας τους δεν θέλει να έχει δικιά του περιουσία, ούτε σπίτι, ούτε δούλο, ούτε ένα κομμάτι γης, ούτε κοπάδια και γενικά τίποτε, που θα αποτελούσε πλούτο. Αλλά τα βάζουν όλα μαζί κάτω, σαν κοινή περιουσία και τα χρησιμοποιούν από κοινού. Τα λεφτά, που βγάζουν από την δουλειά τους κατά διάφορους τρόπους, τα παραδίδουν σ’ έναν αιρετό διαχειριστή. Αυτός, μ’ αυτά αγοράζει ότι χρειάζεται και τους δίνει αρκετή τροφή και οτιδήποτε άλλο τους χρειάζεται για τη ζωή».\nΤΕΤΑΡΤΟ: Ο κομμουνισμός τους έφτανε στα άκρα. Ακόμα και σ’ αυτά τα ρούχα τους. Ο Φίλων γράφει: «Σ’ αυτούς, όχι μόνο το φαγητό, αλλά και ο ιματισμός ήταν κοινός. Γιατί υπάρχουν βαριά χειμωνιάτικα ρούχα για τον χειμώνα και ελαφρότερες ενδυμασίες για το καλοκαίρι, έτσι ώστε ο καθένας να τα χρησιμοποιεί όποτε θέλει. Γιατί ότι έχει ο καθένας θεωρείται περιουσία όλων, κι ότι έχουν όλοι θεωρείται περιουσία του καθενός».\nΑποδοκίμαζαν την δουλεία. Βασική τους απασχόληση ήταν η γεωργία. Ασχολούνταν όμως και με τις χειροτεχνίες. Εκείνο που απαγορευόταν μαζί με το εμπόριο ήταν η παραγωγή ειδών πολυτελείας και όπλων για τον πόλεμο.\nΗ βάση ολόκληρου του κομμουνιστικού τους συστήματος ήταν η κοινότητα κατανάλωσης κι όχι κοινωνικής παραγωγής. Κάπου αναφέρεται και το τελευταίο, αλλά μάλλον πρόκειται για δουλειά που φέρνει χρήματα σε άτομα είτε για μεροκάματα, είτε για πουλημένα εμπορεύματα, πάντως και στην μια και στην άλλη περίπτωση, πρόκειται για δουλειά, που γίνεται έξω από την κοινωνική οργάνωση. Πάντως, όλα τα μέλη της αίρεσης, έχουν κοινό το μέρος που κοιμούνται και που τρώνε. Αυτό είναι εκείνο που τους κρατάει όλους μαζί πάνω απ’ όλα. Πρόκειται για κομμουνισμό στο γενικό τους νοικοκυριό. Αυτό προϋποθέτει την μη ύπαρξη ξεχωριστού νοικοκυριού, ξεχωριστών οικογενειών, ξεχωριστών γάμων.\nΠΕΜΠΤΟ: Η ζωτικότητα του Ιουδαϊσμού έδωσε την υπόσταση και στον Εσσαιανισμό, όχι όμως, μόνο αυτό. Υπήρχαν κι άλλοι παράγοντες, που έκαναν τον Ιουδαϊσμό, ακριβώς να δημιουργήσει το μοναδικό αυτό φαινόμενο.\nΓενικά, κατά τον τελευταίο αιώνα πριν από τον Χριστό, διαπιστώνουμε ότι παράλληλα με την μαζική φτώχεια, εντείνεται και η προσπάθεια των προλεταρίων και των φίλων τους να ελαφρύνουν την δυστυχία, με οργανωμένο τρόπο. Τα κοινά δείπνα, τα τελευταία αυτά κατάλοιπα του πρωτόγονου κομμουνισμού, είναι ταυτόχρονα και η απαρχή του νέου κομμουνισμού.\nΗ ανάγκη για συσπείρωση και αμοιβαία βοήθεια, την εποχή του Ιουδαϊσμού, ήταν ιδιαίτερα έντονη. Οι συμπατριώτες στο εξωτερικό, συσπειρώνονταν πολύ περισσότερο, απ’ ότι στην πατρίδα τους, και κανένας δεν ένιωθε περισσότερο μακριά απ’ την πατρίδα του και δεν βρισκόταν μακριά απ’ αυτήν, όσο ο Εβραίος μακριά από την Ιουδαία. Κι έτσι, οι Εβραίοι, ξεχώριζαν για την αμοιβαία αλληλοβοήθειά τους, που ήταν τόσο χτυπητή, όσο και η απομόνωσή τους από τους εθνικούς.\nΕΚΤΟ: Είδαμε, ότι το καθαρά εθνικό δημοκρατικό κίνημα των Ζηλωτών, δεν ικανοποιούσε πολλά προλεταριακά στοιχεία της Ιερουσαλήμ. Ωστόσο, ούτε και η φυγή από την πόλη στην ύπαιθρο, όπως έκαναν οι Εσσαίοι, ήταν κάτι που άρεσε σ’ όλους. Την εποχή εκείνη, όπως και σήμερα, η φυγή από την ύπαιθρο ήταν πολύ εύκολη, ενώ αντίθετα από την πόλη πολύ δύσκολη. Ο προλετάριος, μαθημένος στη ζωή της πόλης, δεν ένιωθε σαν στο σπίτι του, όταν βρισκόταν στην ύπαιθρο. Ο πλούσιος μπορούσε να βλέπει την εξοχική του βίλα, σαν μια ευχάριστη αλλαγή από την φασαρία της πόλης. Ο προλετάριος, μαθημένος στη ζωή της πόλης, δεν ένιωθε σαν στο σπίτι του, όταν βρισκόταν στην ύπαιθρο. Ο πλούσιος μπορούσε να βλέπει την εξοχική του βίλα, σαν μια ευχάριστη αλλαγή από την φασαρία της πόλης. Ο προλετάριος όμως, γυρνώντας στο χωριό, θα έπρεπε να δουλεύει σκληρά στα χωράφια, να κάνει μια δουλειά δηλαδή, που ούτε την καταλάβαινε, μα ούτε και ήταν γι’ αυτόν.\nΕπομένως, η μάζα των προλεταρίων, θα έπρεπε να είχε προτιμήσει να μείνει στις πόλεις, στην Ιερουσαλήμ ή αλλού. Ο Εσσαιανισμός δεν τους έδινε ότι τους χρειαζόταν, τουλάχιστον σ’ αυτούς που αποτελούσαν το εξαθλιωμένο προλεταριάτο, που είχαν πια συνηθίσει να ζουν από την κοινωνία σαν παράσιτα.\nΚι έτσι, αναγκαστικά, δημιουργήθηκε μια Τρίτη τάση, ρεύμα, παράλληλα με τους Ζηλωτές και τους Εσσαίους, και στην πραγματικότητα τους συνένωνε και τους δυο. Το ρεύμα που βρήκε την έκφρασή του στην κοινότητα των οπαδών του Μεσσία.\nΈχει γίνει γενικά παραδεκτό, ότι η Χριστιανική κοινότητα στις αρχές της, αποτελούνταν αποκλειστικά από προλεταριακά στοιχεία, ήταν δηλαδή, μια προλεταριακή οργάνωση. Και συνέχιζε να είναι τέτοια για κάμποσο καιρό, μετά τις πρώτες εκδηλώσεις της.\nΕΒΔΟΜΟ: Το πρώτο πράγμα που συναντάμε, είναι ένα φοβερό ταξικό μίσος ενάντια στους πλούσιους. Το μίσος αυτό, φαίνεται καθαρά στο κατά Λουκάν Ευαγγέλιο, στην ιστορία την σχετική με τον Λάζαρο, που γράφτηκε κατά τις αρχές του δεύτερου αιώνα, και που βρίσκεται μόνο σ’ αυτό το Ευαγγέλιο (16, στίχοι 19…). Ο πλούσιος πάει στην κόλαση κι ο φτωχός στους κόλπους του Αβραάμ, κι όχι γιατί ο πλούσιος ήταν αμαρτωλός, ενώ ο φτωχός δίκαιος. Γι’ αυτό δεν γίνεται καθόλου λόγος. Ο πλούσιος τιμωρείται μόνο και μόνο γιατί ήταν πλούσιος. Ο Αβραάμ του λέει: «Τέκνον, ενθυμήθητι ότι απέλαβες συ τα αγαθά σου εν τη ζωή σου, και ο Λάζαρος ομοίως τα κακά. Τώρα ούτος μεν παρηγορείται, συ δε βασανίζεσαι». Εδώ ξεχειλίζει η δίψα των καταπιεσμένων για εκδίκηση. Στο ίδιο Ευαγγέλιο αναφέρεται ότι ο Ιησούς είπε: «Πως δυσκόλως θέλουσιν εισέλθει εις την βασιλείαν του Θεού οι έχοντες τα χρήματα, διότι ευκολώτερον είναι να περάση κάμηλος δια τρύπης της βελόνης, παρά πλούσιος να εισέλθη εις την βασιλείαν του Θεού». (18, στίχοι 24…). Κι εδώ ο πλούσιος τιμωρείται για τα πλούτη του κι όχι για τις αμαρτίες του.\nΕπίσης, κατά την εν τω Όρει Ομιλίαν (6, στίχοι 20…): «Μακάριοι σεις οι φτωχοί, διότι υμετέρα είναι η βασιλεία του Θεού. Μακάριοι οι πεινώντες τώρα, διότι θέλετε χορτασθή. Μακάριοι οι κλαίοντες τώρα, διότι θέλετε γελάσει… Πλην ουαί εις εσάς τους πλουσίους, διότι απηλαύσατε την παρηγορίαν σας. Ουαί εις εσάς οι κεχορτασμένοι, διότι θέλετε πεινάσει. Ουαί εις εσάς οι γελώντες τώρα, διότι θέλετε πενθήσει και κλαύσει».\nΌπως βλέπουμε, το να είσαι πλούσιος και να χαίρεσαι τα πλούτη σου, αποτελεί έγκλημα, που αξίζει την πιο αυστηρή τιμωρία.\nΑπό το ίδιο πνεύμα διαπνέεται και η Επιστολή του Ιακώβου «προς τας δώδεκα φυλάς τας διεσπαρμένας», που χρονολογείται από τα μέσα του δεύτερου αιώνα: «Έλθετε τώρα οι πλούσιοι, κλαύσατε ολολύζοντες δια τας επερχομένας ταλαιπωρίας σας. Ο πλούτος σας εσάπη, και τα ιμάτιά σας έγιναν σκωληκόβρωτα. Ο χρυσός σας και ο άργυρος εσκωρίασε, και η σκωρία αυτών θέλει είσθαι εις μαρτυρίαν εναντίον σας, και θέλει φάγει τας σάρκας σας ως πυρ, εθησαυρίσατε δια τας τελευταίας ημέρας. Ιδού, ο μισθός των εργατών των θερισάντων τα χωράφια σας, τον οποίον εστερήθησαν από σας, κράζει, και αι κραυγαί των θερισάντων εισήλθον εις τα ώτα Κυρίου Σαβαώθ. Ετρυφήσατε επί της γης, και εσπαταλήσατε. Εθρέψατε τας καρδίας σας ως εν ημέρα σφαγής. Κατεδικάσατε, εφονεύσατε τον δίκαιον. Δεν σας αντιστέκεται. Μακροθυμήσατε λοιπόν, αδελφοί, έως της παρουσίας του Κυρίου» (5, στίχοι 1-7).\nΑκόμα απειλεί και τους πλούσιους, που βρίσκονται μέσα στις γραμμές των πιστών: «Ας καυχάται δε ο αδελφός ο ταπεινός εις το ύψος αυτού. Ο δε πλούσιος εις την ταπείνωσιν αυτού, επειδή ως άνθος χόρτου θέλει παρέλθει. Διότι ανέτειλεν ο ήλιος με τον καύσωνα, και εξήρανε το χόρτον, και το άνθος αυτού εξέπεσεν, και το κάλλος του προσώπου αυτού ηφανίσθη, ούτω και ο πλούσιος θέλει μαρανθή εν ταις οδοίς αυτού… Ακούσατε, αδελφοί μου αγαπητοί. Δεν εξέλεξεν ο Θεός τους φτωχούς του κόσμου τούτου, πλουσίους εν πίστει, και κληρονόμους της βασιλείας, την οποίαν υπεσχέθη προς τους αγαπώντας αυτόν; Σεις όμως ητιμάσατε τον φτωχόν. Δεν σας καταδυναστεύουσιν οι πλούσιοι, και αυτοί σας σύρουσιν εις κριτήρια; Αυτοί δεν βλασφημούσι το καλόν όνομα με το οποίον ονομάζεσθε;» (Ιάκωβος 1, στίχοι 9-11, και 11, στίχοι 5 με 7).\nΟΓΔΟΟ: Λόγω της έντονης προλεταριακής σφραγίδας, που έφερε η κοινότητα, ήταν φυσικό να τείνει να αποκτήσει και μια κομμουνιστική μορφή οργάνωσης. Στις Πράξεις των Αποστόλων αναφέρεται: «Και ενέμενον εν τη διδαχή των αποστόλων, και εν τη κοινωνία και εν τη κλάσει του άρτου και εν ταις προσευχαίς… Και πάντες οι πιστεύοντες ήσαν ομού, και είχον τα πάντα κοινά. Και τα κτήματα και τα υπάρχοντα αυτών επώλουν και διεμοίραζον αυτά εις πάντας, καθ’ ην έκαστος είχε χρειάν (2, στίχοι 42…). Του δε πλήθους των πιστευσάντων η καρδία και η ψυχή ήτο μία. Και ουδέ εις έλεγεν ότι είναι εαυτού τι εκ των υπαρχόντων αυτού, αλλ’ είχον τα πάντα κοινά… Επειδή ουδέ ήτο τις μεταξύ αυτών ενδεής. Διότι όσοι ήσαν κτήτορες αγρών ή οικιών, πωλούντες έφερον τας τιμάς των πωλουμένων, και έθετον εις τους πόδας των αποστόλων, και διεμοιράζετο εις έκαστον κατά την χρειάν την οποίαν είχεν» (4, στίχοι 32…).\nΌλοι μας ξέρουμε ότι ο Ανανίας και η Σαπφίρα, που κράτησαν μερικά από τα χρήματά τους από την κοινότητα, τιμωρήθηκαν με θάνατο αμέσως έπειτα από θεία δίκη.\nΟ Άγιος Ιωάννης ο Χρυσόστομος, που ονομάσθηκε έτσι για την ορμητική του ευφράδεια και που ήταν ένας άφοβος κριτής της εποχής του (347 με 407), ερμήνευσε την παραπάνω περιγραφή του πρωτόγονου Χριστιανικού κομμουνισμού με μια επιχειρηματολογία για τα πλεονεκτήματά του, που είναι πολύ ρεαλιστικά οικονομική και δεν διαπνέεται καθόλου από έκσταση ή ασκητισμό. Αυτό βρίσκεται στην ενδέκατη προσευχή του, για τις Πράξεις των Αποστόλων. Γράφει: «Κι ήταν όλοι ευλογημένοι, μια και κανενός δεν του έλειπε τίποτε, αφού όλοι τους συνεισέφεραν εθελοντικά, ώστε να μην υπάρχουν φτωχοί. Κι αυτό, γιατί δεν έδιναν ένα μέρος μόνο, κρατώντας το άλλο για τον εαυτό τους, έδιναν όλα όσα είχαν. Ανάμεσά τους δεν υπήρχε ανισότητα και ζούσαν σε μεγάλη αφθονία, κι όλα αυτά γίνονταν κατά τον πιο αξιέπαινο τρόπο. Δεν τολμούσαν να δώσουν την προσφορά τους στους ίδιους, που είχαν ανάγκη, ούτε και με αίσθημα αφ’ υψηλού συγκαταβατικότητας, αλλά κατέθεταν τις προσφορές τους στα πόδια των αποστόλων και άφηναν σ’ αυτούς να αποφασίσουν, πώς θα μοιρασθούν τα δώρα. Κι ότι χρειαζόταν καθένας το έπαιρνε τότε από το ταμείο της κοινότητας κι όχι από την ιδιωτική περιουσία των άλλων. Με τον τρόπο αυτό και οι δωρητές δεν γίνονταν υπεροπτικοί.\nΚι αν κάνουμε σήμερα ότι μπορούμε, όλοι μας θα ζούμε πιο ευτυχισμένοι, το ίδιο οι πλούσιοι όπως και οι φτωχοί. Κι οι φτωχοί δεν θα κέρδιζαν περισσότερα από τους πλούσιους… γιατί αυτοί που εδώρησαν δεν έγιναν φτωχοί, αλλά έκαναν τους φτωχούς επίσης πλούσιους.\nΑς φανταστούμε για μια στιγμή ότι συμβαίνουν τα παρακάτω: Όλοι δίνουν όλα όσα έχουν σ’ ένα κοινό ταμείο. Κανέναν δεν θα απασχολούσε ιδιαίτερα το ζήτημα αυτό, ούτε τους πλούσιους, αλλά ούτε και τους φτωχούς. Πόσα λεφτά νομίζετε ότι θα μαζεύονταν; Υπολογίζω – κι αυτό γιατί δεν μπορώ να είμαι βέβαιος – πως αν ο καθένας δώσει όλα τα λεφτά του, τα κτήματά του και τα σπίτια του (δεν θα μιλήσω για δούλους, γιατί οι πρώτοι Χριστιανοί δεν είχαν δούλους, επειδή τους άφηναν ελεύθερους), τότε θα μαζεύονταν ένα εκατομμύριο φούντια χρυσάφι, και πολύ πιθανό ίσως και δυο – τρεις φορές η ποσότητα αυτή. Και τότε πέστε μου, πόσους κατοίκους έχει η πόλη μας (η Κωνσταντινούπολη); Πόσους Χριστιανούς; Δεν θα είναι κάπου εκατό χιλιάδες; Και πόσοι εθνικοί και Εβραίοι; Πόσες χιλιάδες φούντια χρυσάφι θα μαζεύονταν!! Και πόσους φτωχούς έχουμε; Αμφιβάλλω αν θα είναι περισσότεροι από πενήντα χιλιάδες. Τι θα χρειάζονταν για να τους τρέφουμε καθημερινά; Αν όλοι τους έτρωγαν σε κοινό τραπέζι, τότε δεν θα στοίχιζε και πολύ ακριβά. Και τι δεν θα μπορούσαμε να κάνουμε με τον τεράστιο μας θησαυρό!\nΦαντάζεσθε πώς θα μπορούσαμε ποτέ να τον εξαντλήσουμε! Και μήπως η ευλογία του Θεού, δεν θα μας κάνει χίλιες φορές πιο πλούσιους; Δεν θα μεταφέρουμε την ουράνια ζωή στη Γη; Κι αν όλα αυτά είχαν σημειώσει τόση επιτυχία με τις τρεις ως πέντε χιλιάδες (τους πρώτους Χριστιανούς), ώστε κανένας να μη βρίσκεται σε ανάγκη, πόσα περισσότερα θα μπορούσαμε να κάνουμε εμείς, πόσα περισσότερα θα μπορούσαμε να κάνουμε εμείς, που είμαστε τόσοι πολλοί; Και μήπως κάθε καινούργιος, που θα έρχεται δεν θα προσθέτει κι αυτός κάτι ακόμα; Η κατανομή της ιδιοκτησίας είναι η αιτία, που προκαλεί περισσότερα έξοδα και μαζί μ’ αυτά και την φτώχεια».\nΕΝΑΤΟ: Από τον δεύτερο αιώνα και πέρα, μια υπομονητική πειθαρχία κυριαρχούσε στον Χριστιανισμό. Ο Ιουδαϊσμός τον προηγούμενο αιώνα, ήταν κάτι το διαφορετικό. Και είδαμε πόσο ανυπότακτα ήταν τα στρώματα εκείνα των Εβραίων, που περίμεναν την εποχή εκείνη τον Μεσσία, και ιδιαίτερα οι προλετάριοι της Ιερουσαλήμ και οι συμμορίες της Γαλιλαίας, τα ίδια αυτά στοιχεία από τα οποία δημιουργήθηκε ο Χριστιανισμός. Και η προφανέστερη εκδοχή είναι, πως ο Χριστιανισμός ήταν βίαιος στις αρχές του.\nΔΕΚΑΤΟ: Ο Ιησούς κηρύσσει: «Πυρ ήλθον να βάλω εις την γην, και τι θέλω, εάν ήδη ανήφθη; Βάπτισμα δεν έχω να βαπτισθώ, και πόσο στενοχωρούμαι εωσού εκτελεστή; Νομίζετε ότι ήλθον να δώσω ειρήνην εν τη γη; Ουχί σας λέγω, αλλά διαχωρισμόν. Διότι από του νυν θέλουσιν είσθαι πέντε εν οίκω ενί διακεχωρισμένοι, οι τρεις κατά των δύο, και οι δύο δύο κατά των τριων» (Κατά Λουκάν, 12 στιχ. 49 και συν.).\nΣτο κατά Ματθαίον Ευαγγέλιο, λέει απερίφραστα: «Μη νομίσητε ότι ήλθον να βάλω ειρήνην επί την γην, δεν ήλθον να βάλω ειρήνην, αλλά μάχαιραν» (10, στιχ. 34.).\nΦθάνοντας την Μεγάλη Εβδομάδα στην Ιερουσαλήμ, διώχνει τους αργυραμοιβούς από τον Ναό, πράγμα που είναι ακατανόητο να το είχε πετύχει μόνος του, χωρίς την βίαιη δράση μεγάλης μάζας λαού, που είχε προηγούμενα εξεγείρει.\nΛίγο αργότερα κατά τον Μυστικό Δείπνο, ακριβώς πριν από την καταστροφή, ο Ιησούς λέει στους μαθητές του: «Αλλά τώρα, όστις έχει βαλάντιον, ας λάβη αυτό μεθ’ εαυτού, ομοίως και σακκίον, και όστις δεν έχει, ας πωλήσει το ιμάτιον αυτού, και ας αγοράσει μάχαιραν».\nΤα χρόνια αυτά ήταν μια περίοδος, κατά την οποία η αναμονή ενός Μεσσία, όλο και εντεινόταν, και σταθεροποιούνταν περισσότερο. Στο διάστημα αυτό, καμιά πολιτική οργάνωση δεν φαινόταν αρκετά προσωρινές, ενώ μια πολιτική επανάσταση ήταν κάτι το αναπόφευκτο, κάτι που το περίμεναν πάντα. Επί Βεσπασιανού, η στρατιωτική μοναρχία απέκτησε τελικά την οικονομική υποστήριξη, που χρειαζόταν ένας αυτοκράτορας για να κάνει οποιονδήποτε ανταγωνισμό αδύνατο, δηλαδή αφαιρούσε την δυνατότητα από οποιονδήποτε ανταγωνιστή να εξαγοράσει την εύνοια των στρατιτών. Κι έτσι, για πολύ καιρό, στέρεψε και η πηγή των συνεχών στρατιωτικών πραξικοπημάτων.\nΠόσο μακριά, λοιπόν, είναι όλα αυτά από εκείνον τον Ιησού, που προέτρεπε τους μαθητές του να αγοράσουν μάχαιρες και κήρυσσε το μίσος ενάντια στους πλούσιους και τους δυνατούς! Πόσο μακριά είναι από εκείνον τον Χριστιανισμό, που στην Αποκάλυψη του Ιωάννη, με τόση πικρία καταριέται την Ρώμη και τους αυτοκράτορές της: «Έπεσεν, έπεσε Βαβυλών η μεγάλη, και έγινε κατοικητήριον δαιμόνων, και φυλακή παντός πνεύματος ακαθάρτου και φυλακή παντός ορνέου ακαθάρτου και μισητού. Διότι εκ του οίνου του θυμού, της πορνείας αυτής έπιον πάντα τα έθνη, και οι βασιλείς της γης επόρνευσαν μετ’ αυτής, και οι έμποροι της γης επλούτισαν εκ της υπερβολής της εντρυφήσεως αυτής… Και θέλουσι κλαύσει αυτήν και πενθήσει δι’ αυτήν οι βασιλείς της γης οι πορνεύσαντες και κατατρυφήσαντες μετ’ αυτής, θα θρηνήσωσιν δι’ αυτήν όταν βλέπωσι τον καπνόν της πυρπολύσεως αυτής» (18, στιχ. 2 και συν.).


Ενοποιημένη λογιστική κατάσταση του Ευρωσυστήματος της 30ής Σεπτεμβρίου 2011\nNavigation Path: Home›Media›Press releases›Weekly financial statements›5 Οκτωβρίου 2011\nΚατά την εβδομάδα που έληξε στις 30 Σεπτεμβρίου 2011, η αύξηση του χρυσού και των απαιτήσεων σε χρυσό (στοιχείο 1 του ενεργητικού) κατά 56,8 δισεκ. ευρώ αντανακλά τριμηνιαίες αναπροσαρμογές.\nΗ καθαρή συναλλαγματική θέση του Ευρωσυστήματος (στοιχεία 2 και 3 του ενεργητικού μείον τα στοιχεία 7, 8 και 9 του παθητικού) αυξήθηκε κατά 13,2 δισεκ. ευρώ σε 191,1 δισεκ. ευρώ. Αυτή η μεταβολή οφείλεται στην τριμηνιαία αναπροσαρμογή των στοιχείων του ενεργητικού και του παθητικού, σε συναλλαγές πελατών και χαρτοφυλακίου που διενήργησαν οι κεντρικές τράπεζες του Ευρωσυστήματος κατά την περίοδο υπό εξέταση, καθώς και σε πράξεις παροχής ρευστότητας σε δολάρια ΗΠΑ (βλ. παρακάτω).\n29 Σεπτεμβρίου 2011 Αντιστρεπτέα συναλλαγή παροχής ρευστότητας σε δολάρια ΗΠΑ, διάρκειας 7 ημερών 0,5 δισεκ. δολάρια ΗΠΑ 0,5 δισεκ. δολάρια ΗΠΑ\nΟι εμπορεύσιμοι τίτλοι εκτός αυτών που διακρατούνται για τους σκοπούς της νομισματικής πολιτικής (στοιχείο 7.2 του ενεργητικού), τους οποίους κατέχει το Ευρωσύστημα, αυξήθηκαν κατά 0,5 δισεκ. ευρώ σε 336,7 δισεκ. ευρώ. Τα τραπεζογραμμάτια σε κυκλοφορία (στοιχείο 1 του παθητικού) αυξήθηκαν κατά 4,9 δισεκ. ευρώ σε 857,4 δισεκ. ευρώ. Οι υποχρεώσεις έναντι γενικής κυβέρνησης (στοιχείο 5.1 του παθητικού) μειώθηκαν κατά 4,8 δισεκ. ευρώ σε 51,6 δισεκ. ευρώ.\nΟ καθαρός δανεισμός του Ευρωσυστήματος προς τα πιστωτικά ιδρύματα (στοιχείο 5 του ενεργητικού μείον τα στοιχεία 2.2, 2.3, 2.4, 2.5 και 4 του παθητικού) μειώθηκε κατά 34,1 δισεκ. ευρώ σε 230,6 δισεκ. ευρώ. Την Τετάρτη 28 Σεπτεμβρίου 2011 έληξε μια πράξη κύριας αναχρηματοδότησης ύψους 201,1 δισεκ. ευρώ, ενώ διακανονίστηκε νέα πράξη ύψους 208,3 δισεκ. ευρώ. Την ίδια ημέρα έληξαν καταθέσεις καθορισμένης διάρκειας ύψους 152,5 δισεκ. ευρώ και έγιναν αποδεκτές νέες καταθέσεις ύψους 156,5 δισεκ. ευρώ, διάρκειας μίας εβδομάδας. Την Πέμπτη 29 Σεπτεμβρίου 2011 έληξε μια πράξη πιο μακροπρόθεσμης αναχρηματοδότησης ύψους 132,2 δισεκ. ευρώ και διακανονίστηκε νέα πράξη ύψους 140,6 δισεκ. ευρώ.\nΗ χρησιμοποίηση της διευκόλυνσης οριακής χρηματοδότησης (στοιχείο 5.5 του ενεργητικού) ήταν 1,4 δισεκ. ευρώ (έναντι 0,5 δισεκ. ευρώ την προηγούμενη εβδομάδα), ενώ η χρησιμοποίηση της διευκόλυνσης αποδοχής καταθέσεων (στοιχείο 2.2 του παθητικού) ήταν 199,6 δισεκ. ευρώ (έναντι 150,7 δισεκ. ευρώ την προηγούμενη εβδομάδα).\nΟι τίτλοι που διακρατούνται για τους σκοπούς της νομισματικής πολιτικής (στοιχείο 7.1 του ενεργητικού) από το Ευρωσύστημα αυξήθηκαν κατά 4 δισεκ. ευρώ σε 219,9 δισεκ. ευρώ. Η αύξηση αυτή οφείλεται στον διακανονισμό αγορών στο πλαίσιο του Προγράμματος για τις Αγορές Τίτλων, στην εξόφληση τίτλων στο πλαίσιο του προγράμματος αγοράς καλυμμένων ομολογιών και σε τριμηνιαίες αναπροσαρμογές. Έτσι, κατά την εβδομάδα που έληξε στις 30 Σεπτεμβρίου 2011 η αξία των συνολικών αγορών στο πλαίσιο του Προγράμματος για τις Αγορές Τίτλων και του χαρτοφυλακίου του προγράμματος αγοράς καλυμμένων ομολογιών ήταν 160,7 δισεκ. ευρώ και 59,2 δισεκ. ευρώ αντίστοιχα. Οι τίτλοι που περιλαμβάνονται και στα δύο χαρτοφυλάκια ταξινομούνται ως διακρατούμενοι μέχρι τη λήξη τους.\nΩς αποτέλεσμα του συνόλου των συναλλαγών, το πιστωτικό υπόλοιπο των τρεχούμενων λογαριασμών των πιστωτικών ιδρυμάτων στο Ευρωσύστημα (στοιχείο 2.1 του παθητικού) μειώθηκε κατά 18,7 δισεκ. ευρώ σε 204,9 δισεκ. ευρώ.\nΣύμφωνα με τους εναρμονισμένους λογιστικούς κανόνες του Ευρωσυστήματος, η αξία του χρυσού, των συναλλαγματικών διαθεσίμων, των τίτλων και των χρηματοδοτικών μέσων που κατέχει το Ευρωσύστημα αναπροσαρμόζεται βάσει των επιτοκίων και των τιμών της αγοράς στο τέλος κάθε τριμήνου. Η καθαρή επίδραση της αναπροσαρμογής σε κάθε στοιχείο της λογιστικής κατάστασης στις 30 Σεπτεμβρίου 2011 παρουσιάζεται στην πρόσθετη στήλη « Διαφορά σε σχέση με την προηγούμενη εβδομάδα λόγω προσαρμογών τέλους τριμήνου». Η τιμή του χρυσού και οι κύριες ισοτιμίες που χρησιμοποιήθηκαν για την αναπροσαρμογή των υπολοίπων ήταν:\nΧρυσός: 1.206,399 ευρώ ανά ουγκιά καθαρού χρυσού\n1,3503 δολάρια ΗΠΑ προς 1 ευρώ\n103,79 γιεν Ιαπωνίας προς 1 ευρώ\nΕιδικά τραβηκτικά δικαιώματα: 1,1564 ευρώ ανά ΕΤΔ\n2.1 Απαιτήσεις έναντι του ΔΝΤ 80.402 −7 3.308\n2.2 Καταθέσεις σε τράπεζες, τίτλοι, δάνεια και λοιπά στοιχεία ενεργητικού 146.120 −149 10.351\n4.1 Καταθέσεις σε τράπεζες, τίτλοι και δάνεια 19.694 −991 48\n5.1 Πράξεις κύριας αναχρηματοδότησης 208.349 7.200 0\n5.2 Πράξεις πιο μακροπρόθεσμης αναχρηματοδότησης 378.935 9.299 0\n5.5 Διευκόλυνση οριακής χρηματοδότησης 1.414 939 0\n5.6 Πιστώσεις για την κάλυψη περιθωρίων 88 54 0\n7.1 Τίτλοι που διακρατούνται για τους σκοπούς της νομισματικής πολιτικής 219.941 3.756 280\n7.2 Λοιποί τίτλοι 336.721 −155 658\n2.1 Τρεχούμενοι λογαριασμοί (που καλύπτουν το σύστημα ελάχιστων αποθεματικών) 204.871 −18.654 0\n2.2 Διευκόλυνση αποδοχής καταθέσεων 199.639 48.988 0\n2.3 Καταθέσεις προθεσμίας 156.500 4.000 0\n2.5 Καταθέσεις για την κάλυψη περιθωρίων 2.004 −1.349 0\n5.1 Γενική κυβέρνηση 51.646 −4.796 0\n5.2 Λοιπές υποχρεώσεις 8.094 131 0\n8.1 Καταθέσεις, υπόλοιπα και λοιπές υποχρεώσεις 13.802 765 787


ΕΛΕΥΣΙΣ ΔΙΑΓΟΡΙΔΩΝ: Σύνορα με τα Σκόπια – Σε επιφυλακή 2 ωρών ειδική μονάδα\nΗ γειτονική χώρα είναι σε ακυβερνησία και μόνιμη αναταραχή το τελευταίο διάστημα με αποτέλεσμα οι Ένοπλες Δυνάμεις της χώρας μας αλλά και η ΕΛ.ΑΣ. στην περιοχή να έχουν λάβει\nσυγκεκριμένες εντολές επιφυλακής.\nστις 3/15/2017 05:00:00 μ.μ.\nΕτικέτες ΘΕΜΑΤΑ, ΦΑΚΕΛΟΣ ΣΚΟΠΙΑ


Θρησκεία-Λατρεία | Θέματα Αρχαιολογίας\n4 Δεκεμβρίου 2019 | 2019 (3.3), Bυζαντινή Εποχή, Kύπρος, Mεσαίωνας, Ανατολική Μεσόγειος - Εγγύς Ανατολή, Βυζαντινή Τέχνη, Βυζάντιο, Διαλέξεις-Σεμινάρια-Ξεναγήσεις, Θρησκεία\nΔύο νέες σημαντικότατες αρχαιολογικές ανακαλύψεις από την Εφορεία Αρχαιοτήτων Λασιθίου\n11 Αυγούστου 2019 | 2019 (3.2), Ανασκαφή, Αρχαιολογικά Νέα, Αρχιτεκτονική, Θρησκεία, Παλαιοχριστιανική Εποχή, Ρωμαϊκή εποχή, Τοπογραφία\nΙΕΡΑΠΕΤΡΑ – Σε δύο, νέες, σημαντικές ανακαλύψεις οδηγήθηκαν οι αρχαιολόγοι της Εφορείας Αρχαιοτήτων Λασιθίου, ανασκάπτοντας τα θεμέλια αλλά και κατώτερα στρώματα, κάτω από τον ιερό ναό του Αγίου Ανδρέα, ο οποίος βρίσκεται στην ανατολική πλευρά της πόλης,...\nΤο ιερό της Νεμέσεως έφερε στο φως η αρχαιολογική σκαπάνη στη Μυτιλήνη\n15 Μαΐου 2019 | 2019 (3.1), Ανασκαφή, Αρχαιολογικά Νέα, Αρχιτεκτονική, Θρησκεία, Ύστερη Αρχαιότητα\nΜΥΤΙΛΗΝΗ - Το ιερό της Νεμέσεως του 1ου αι. μ.Χ., έφερε στο φως, η συνεχιζόμενη φετινή αρχαιολογική ανασκαφική έρευνα στο αρχαίο θέατρο της Μυτιλήνης, υπό την επίβλεψη του προϊσταμένου της Εφορείας Αρχαιοτήτων Λέσβου, Παύλου Τριανταφυλλίδη. Στη νότια...\n9 Απριλίου 2019 | 2019 (3.1), Διαλέξεις-Σεμινάρια-Ξεναγήσεις, Έθιμα Ταφής - Νεκροταφεία, Θρησκεία, Ύστερη Αρχαιότητα\n19 Μαρτίου 2019 | 2019 (3.1), Kλασική Αρχαιότητα, Θρησκεία, Μουσεία-Εκθέσεις\nΕΘΝΙΚΟ ΑΡΧΑΙΟΛΟΓΙΚΟ ΜΟΥΣΕΙΟ ΡΗΓΙΟΥ ΚΑΛΑΒΡΙΑΣ, ΙΤΑΛΙΑ - Από τις 8 Μαρτίου 2019 και για τρεις μήνες, το Εθνικό Αρχαιολογικό Μουσείο του Ρηγίου της Καλαβρίας στην Ιταλία (Museo Archeologico Nazionale di Reggio Calabria) θα φιλοξενήσει στους εκθεσιακούς του...\n31 Δεκεμβρίου 2018 | 2018 (2.3), Kλασική Αρχαιότητα, Αρχαιογνωστικά, Αρχιτεκτονική, Θρησκεία, Κλασική Εποχή, Ρωμαϊκή εποχή, Τοπογραφία, Ύστερη Αρχαιότητα\nΟι περισσότεροι διαβάτες του σημερινού πεζόδρομου της Διονυσίου Αρεοπαγίτου αγνοούν, νομίζω, ότι κάτω από τα πόδια τους σώ-ζονται καταχωμένα τα ερείπια ενός μεγάλου οικοδομήματος της ύστερης αρχαιότητας, με επτά κόγχες και ψηφιδωτά δάπεδα. Πρόκειται για...\nΨηφιδωτό με θρησκευτική επιγραφή ανακαλύφθηκε στα Καταλύματα των Πλακωτών Κύπρου\n23 Δεκεμβρίου 2018 | 2018 (2.3), Bυζαντινή Εποχή, Kύπρος, Ανασκαφή, Αρχαιολογικά Νέα, Αρχιτεκτονική, Βυζαντινή Τέχνη, Βυζάντιο, Θρησκεία, Μωσαϊκά-Ψηφιδωτά, Πρωτοβυζαντινή Εποχή\nΚΑΤΑΛΥΜΑΤΑ ΠΛΑΚΩΤΩΝ ΚΥΠΡΟΥ – Σημαντικά ευρήματα έφερε στο φως η αρχαιολογική σκαπάνη της 12ης ανασκαφικής περιόδου (2018) στη θέση Καταλύματα των Πλακωτών, που βρίσκεται στη δυτική ακτή της Χερσονήσου του Ακρωτηρίου στην Κύπρο, όπως ανακοινώθηκε από το...\nΕπαναπατρίσθηκε στην Κύπρο ψηφιδωτό του Αποστόλου Μάρκου\n19 Νοεμβρίου 2018 | 2018 (2.3), Bυζαντινή Εποχή, Kύπρος, Αρχαιοκαπηλία, Αρχαιολογικά Νέα, Βυζαντινή Τέχνη, Βυζάντιο, Θρησκεία, Μωσαϊκά-Ψηφιδωτά, Πρωτοβυζαντινή Εποχή\nΚΑΝΑΚΑΡΙΑ (ΑΜΜΟΧΩΣΤΟΥ), ΚΥΠΡΟΣ - Παραδόθηκε στον Προκαθήμενο της Εκκλησίας Κύπρου, Αρχιεπίσκοπο Χρυσόστομο, το πρωί της Δευτέρας 19ης Νοεμβρίου 2018, το επαναπατρισθέν ψηφιδωτό της Παναγίας της Κανακαριάς που απεικονίζει τον Απόστολο Μάρκο. Το ψηφιδωτό...


Camus Cognac (Κονιάκ, Γαλλία) - Κριτικές - TripAdvisor\nCamus Cognac, Κονιάκ - Κριτικές\nΚονιάκ: Καταλύματα Bed and Breakfast\nΔιακοπές σε Κονιάκ\nΑεροπορικά Εισιτήρια για Κονιάκ\nΚονιάκ: Όλα τα ξενοδοχεία Κονιάκ: Προσφορές ξενοδοχείων Κατά τύπο ξενοδοχείου\nΚονιάκ: Ξενοδοχεία για επαγγελματικά ταξίδια\nΚονιάκ: Ξενοδοχεία με την καλύτερη ποιότητα-τιμή\nΚονιάκ: Κορυφαία οικογενειακά ξενοδοχεία\nΚονιάκ: Ρομαντικά ξενοδοχεία\n5 αστέρων ξενοδοχεία σε: Κονιάκ\n4 αστέρων ξενοδοχεία σε: Κονιάκ\n3 αστέρων ξενοδοχεία σε: Κονιάκ\nΚονιάκ ξενοδοχεία με πισίνα\nΚονιάκ ξενοδοχεία όπου επιτρέπονται τα κατοικίδια\nΞενοδοχεία κοντά σε: Remy Martin\nΞενοδοχεία κοντά σε: Musee des Arts du Cognac\nΞενοδοχεία κοντά σε: Jardin Public de Cognac\nΞενοδοχεία κοντά σε: Musee de Cognac\nΞενοδοχεία κοντά σε: Eglise Saint-Léger\nΞενοδοχεία κοντά σε: Parc Francois Ier\nΞενοδοχεία κοντά σε: Espace Découvert en Pays du Cognac\nΞενοδοχεία κοντά σε: Maison de la Lieutenance\nΞενοδοχεία κοντά σε: Safari Parc\nΞενοδοχεία κοντά σε: Office de Tourisme de Cognac\nΚονιάκ: Όλα τα εστιατόρια Εστιατόρια κοντά στο αξιοθέατο Camus Cognac\nΚονιάκ: Όλες οι δραστηριότητες Δραστηριότητες κοντά σε: Camus Cognac\nΕυρώπη›Γαλλία›Πουατού-Σαρέντ›Charente›Κονιάκ›Κονιάκ Αξιοθέατα› Camus Cognac\n239 Κριτικές Νο1 από 10 Περιηγήσεις για: Κονιάκ Πιστοποιητικό διάκρισης Περιηγήσεις και Δοκιμές Κρασιού , Περιηγήσεις σε Εργοστάσια, Περιηγήσεις, Φαγητό και Ποτό Επισκόπηση Κριτικές (239)\nΔιαγραφή του Camus Cognac από τα Αποθηκευμένα Προσθέσατε το Camus Cognac στα Αποθηκευμένα Θα προτείνατε αυτό το αξιοθέατο σε ταξιδιώτες που είναι φυσιολάτρες;\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Διεύθυνση: 21 rue Cagouillet | BP19, 16100 Κονιάκ, Γαλλία Όνομα/διεύθυνση στην τοπική γλώσσα Camus Cognac\n21 rue Cagouillet | BP19, 16100 Κονιάκ, Γαλλία 239 Κριτικές | Με κατάταξη στο Νο 1 από 10 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Κονιάκ)\nΤοπική ονομασία Camus Cognac\nΤοπική διεύθυνση 21, rue Cagouillet, 16100\nΟδηγίες Εκτύπωση Αριθμός τηλεφώνου: +33 5 45 32 28 28 Ιστότοπος Βελτίωση αυτής της καταχώρισης Σήμερα 10:30 πμ - 6:00 μμ\n10:30 πμ - 6:00 μμ\nΌλες οι φωτογραφίες επισκεπτών (154)\nΔιαβάστε και τις 239 κριτικές Βαθμολογία επισκεπτών\nΣας ευχαριστούμε για τη βαθμολογία σας Η κριτική γράφτηκε πριν από 6 ημέρες ryankjhoang, Cypress, Καλιφόρνια\n239 κριτικές από την κοινότητά μας στο TripAdvisor Οι ταξιδιώτες επαινούν…\nHotel Heritage64 Κριτικές Κονιάκ, Charente0.5 km από Camus CognacΠροβολή τιμών Hotel François Premier177 Κριτικές Κονιάκ, Charente0.6 km από Camus CognacΠροβολή τιμών Quai des Pontis160 Κριτικές Κονιάκ, Charente0.6 km από Camus CognacΠροβολή τιμών Inter-Hotel Le Valois58 Κριτικές Κονιάκ, Charente0.7 km από Camus CognacΠροβολή τιμών P'tit Dej-HOTEL La Residence32 Κριτικές Κονιάκ, Charente0.7 km από Camus CognacΠροβολή τιμών Hotel Cheval Blanc152 Κριτικές Κονιάκ, Charente0.8 km από Camus CognacΠροβολή τιμών Περισσότερα Ibis Cognac195 Κριτικές Κονιάκ, Charente0.9 km από Camus CognacΠροβολή τιμών Domaine du Breuil172 Κριτικές Κονιάκ, Charente1.1 km από Camus CognacΠροβολή τιμών Hotel l'Oliveraie74 Κριτικές Κονιάκ, Charente1.6 km από Camus CognacΠροβολή τιμών Λιγότερα Camus Cognac: Ξενοδοχεία εκεί κοντά Ποια ξενοδοχεία στην περιοχή Κονιάκ έχουν έκπτωση;\nCamus Cognac: Ξεκινήστε την κριτική σας Κάντε κλικ για να βαθμολογήσετε\nΕνημέρωση καταχώρισης… Camus Cognac: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΚονιάκ, Charente Martell Cognac\nΚονιάκ, Charente Cognac Tasting Tour\nΚονιάκ, Charente Remy Martin\nΚονιάκ, Charente Κονιάκ: Όλες οι δραστηριότητες (27)\nCamus Cognac: Έχετε πάει; Μοιραστείτε τις εμπειρίες σας! Γράψτε μια κριτική\nΑυτές είναι οι ερωτήσεις που υπέβαλαν οι προηγούμενοι επισκέπτες, με απαντήσεις από τους εκπροσώπους αυτού του χώρου (Camus Cognac) και άλλους επισκέπτες.\n3 ερωτήσεις Κάντε μια ερώτηση Έχετε απορίες; Λάβετε απαντήσεις από το προσωπικό αυτού του χώρου (Camus Cognac) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Διατίθεται μεταφορά από και προς το ξενοδοχείο μου; Η οικογένειά μου έχει 7 μέλη. Μπορούμε να συμμετάσχουμε όλοι στην περιήγηση; Πώς να ντυθώ για αυτή την περιήγηση; Κοντά σε: Camus Cognac Κοντινά αξιοθέατα με τη μεγαλύτερη βαθμολογία 304 Κριτικές Remy Martin\n77 Κριτικές Jardin Public de Cognac\n90 Κριτικές Musee des Arts du Cognac\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 316 Κριτικές Le Bistrot de Claude\n103 Κριτικές Creperie L'Olympia\n186 Κριτικές Baan Thaï


Παλαιστίνιοι δημιουργούν προβλήματα σε συναυλία των Radiohead στη Σκωτία - Mix Grill: Μουσική, Συναυλίες, Θέατρο, Cinema (greek) 51787\nΤρίτη, 11 Ιουλίου 2017 10:08\nSome fucking people για τους Παλαιστίνιους ακτιβιστές και κωλοδ'αχτυλο ο Thom Yorke.\nΤην περασμένη Παρασκευή, οι Radiohead εμφανίστηκαν στο TRNSMT Festival στη Γλασκώβη της Σκωτίας. Σε ακριβώς 8 ημέρες από σήμερα, οι Άγγλοι θα παίξουν στο Ισραήλ, στο Park Hayarkon του Τελ Αβίβ, σε μια συναυλία για την οποία έχουν γίνει πολλές διαμάχες ανάμεσα στην μπάντα κι άλλους καλλιτέχνες, που στηρίζουν τους Παλαιστίνιους και το καλλιτεχνικό εμπάργκο κατά του Ισραήλ.\nΟ Δημήτρης Όρλης γράφει στο σχετικό άρθρο του:\nΣτο TRNSMT Festival βρέθηκαν αρκετοί Παλαιστίνιοι ακτιβιστές από τον Οργανισμό Glasgow Palestine Action, οι οποίοι σήκωσαν σημαίες της χώρας τους και διαδήλωσαν κατά αυτής της απόφασης της μπάντας.\nΟ Thom Yorke αντέδρασε, λέγοντας 3 φορές τη φράση “Some fucking people” πριν ξεκινήσουν να παίζουν το κομμάτι “Myxomatosis" και τους έκανε κωλοδάχτυλο (στο 1:14 του παρακάτω video), μετά από τους ακόλουθους στίχους του τραγουδιού:\nΤώρα να σας πω ότι συμφωνώ με την αντίδραση του «Θωμά», δεν θα είναι αλήθεια. Παράλληλα, όμως ταυτίζομαι με το άρθρο του Δημήτρη Όρλη για την απόφαση των Radiohead να παίξουν στο Ισραήλ.\n— Hilary Aked (@hilary_aked) 8 Ιουλίου 2017


Αυτή είναι η ταινία που ξεπέρασε το «Μόνος στο σπίτι» - tromaktiko\nΑυτή είναι η ταινία που ξεπέρασε το «Μόνος στο σπίτι»\nΕδώ και 30 χρόνια, κάθε Χριστούγεννα που… σέβονται τον εαυτό τους έχουν τουλάχιστον μια προβολή της ταινίας «Μόνος στο σπίτι» που έχει σπάσει τα ταμία από το 1990, βρέθηκε όμως και η ταινία που κατάφερε να ξεπεράσει τον Μακόλεϊ Κάλκιν και την παρέα του.\n«Δεν έχουν έρθει Χριστούγεννα αν δεν έχεις δει για πολλοστή φορά σε επανάληψη το Μόνος στο σπίτι», γράφουν οι χρήστες των social media για να κάνουν χιούμορ με το γεγονός ότι κάθε φορά στις γιορτές παρακολουθούμε το «Home Alone» από κάποιο ελληνικό κανάλι.\nΗ αλήθεια είναι πως από τον Νοέμβριο του 1990, όταν κι έκανε πρεμιέρα στους κινηματογράφους η πολύ επιτυχημένη ταινία, έχει προβληθεί δεκάδες φορές στην τηλεόραση. Προφανώς όχι μόνο στη χώρα μας. Η ταινία, άλλωστε, ήταν τεράστια εισπρακτική επιτυχία στις ΗΠΑ κι αποτέλεσε την κωμωδία με τα περισσότερα έσοδα στην ιστορία.\nΤο «Μόνος στο σπίτι» κόστισε 18 εκατ. δολάρια για να γυριστεί, και απέφερε τελικά έσοδα που έφτασαν στα 477,1 εκατ. δολάρια! Ποσό που της χάρισε και το ρεκόρ που αναφέραμε, μέχρι που βρέθηκε η ταινία που κατάφερε να ξεπεράσει τις περιπέτειες του μικρού Κέβιν (του Μακόλεϊ Κάλκιν) και να φέρει περισσότερα έσοδα!\nΠοια ήταν αυτή; Το «Hangover II»! Τα καμώματα του Ζακ Γαλυφιανάκη και της παρέας του που κυκλοφόρησαν στους κινηματογράφους στις 26 Μαΐου 2011, απέφεραν έσοδα ύψους 586,8 εκατ. δολαρίων κι «έσπασαν» το ρεκόρ του «Μόνος στο σπίτι». Για την ώρα, πάντως, το… ρεκόρ των επαναλήψεων – ειδικά στην ελληνική τηλεόραση – δεν το απειλεί κανείς!


Anatolia College Science & Technology Annual Conference - Διαγωνισμός IDEAS\nΟ διαγωνισμός IDEAS (Ideas that Developed, Established and Advanced Science) καλεί τους μαθητές να κάνουν ένα ταξίδι, μια περιδιάβαση στην ιστορία της φιλοσοφίας και των επιστημών και να δημιουργήσουν μία κινούμενη εικόνα (animation) ή μια ταινία (movie) αναδεικνύοντας σημαντικές ιδέες που συνέβαλαν στην προώθηση της επιστήμης από την αρχαία Ελλάδα μέχρι σήμερα.\nΟι συμμετέχοντες στον διαγωνισμό θα συνθέσουν μια συνεκτική παρουσίαση, διάρκειας 2-6 λεπτών, της πορείας των ιδεών αντιπαραβάλλοντας δύο επιστήμονες-φιλοσόφους της επιλογής τους\nπ.χ. τον Αρχιμήδη (Περί μηχανικών θεωρημάτων, 3ος αι. π.Χ.),\nτον Πυθαγόρα, (Οι αριθμοί καθορίζουν την τάξη και την αρμονία στο σύμπαν, 6ος αι. π.Χ.),\nτον Ernst Mach (The Science of Mechanics, 1893),\nτον Claude Bernard (Introduction to the Study of Experimental Medicine, 1865), την Auguste Comte (The Course in Positive Philosophy, 1830-42) ή οποιουσδήποτε δύο άλλους φιλοσόφους-επιστήμονες επιλέξουν οι μαθητές. Η γλώσσα μπορεί να είναι η Ελληνική ή η Αγγλική.\nΟδηγίες για την Υποβολή μιας ταινίας/animation\nΓια να υποβάλετε προς κρίση την ταινία σας θα πρέπει αρχικά να συμπληρώσετε την ηλεκτρονική φόρμα που βρίσκεται εδώ, στην οποία θα σας ζητηθεί ο σύνδεσμος στον οποίον έχετε ανεβάσει το βίντεό σας (σε πλατφόρμες όπως Dropbox, YouTube, Google Drive κλπ). (Προθεσμία συμπλήρωσης: 20/9/2017)\nΜέχρι τις 30/9/2017 θα ανακοινωθούν οι ομάδες που προκρίνονται στη B' φάση, από την οποία θα αναδειχθούν οι νικητές του Διαγωνισμού ACSTAC IDEAS 2017.\nΌλες οι ομάδες της Β' Φάσης θα παρουσιάσουν τις εργασίες τους σε ειδική συνεδρία του ACSTAC 2017, ενώ οι 3 καλύτερες θα παρουσιαστούν και θα βραβευτούν στην τελετή λήξης του Συνεδρίου.


Νίκη για Λας Πάλμας, κερδίζει με Over η παρέα του Μέσι - NOTOSPORT\nΗ Εθνική Ελλάδος μετά το τραγικό ξεκίνημα και την αντίστοιχη συνέχεια, ελπίζει στο δεύτερο παιχνίδι του Μαρκαριάν στον πάγκο (σ.σ: θεωρητικά στο πρώτο καθώς η πρεμιέρα του Ουρουγουανού τεχνικού έγινε λίγες μέρες μετά την ανάληψη της τεχνικής ηγεσίας) κόντρα στα αδύναμα Ν. Φερόε να επιστρέψει στις νίκες και να διατηρήσει τις όποιες ελπίδες έχει για την 3η θέση που οδηγεί στα μπαράζ. Στο Copa America σήμερα μπαίνουν στη μάχη η παρέα των Καβάνι – Σουάρες και Μέσι – Αγουέρο, καθώς η Ουρουγουάη αγωνίζεται με την Τζαμάικα και η Αργεντινή κόντρα στην Παραγουάη. Στα εγχώρια πρωταθλήματα αγωνιστική δράση παρουσιάζει η Β’ Ισπανίας, η Α’ και Β’ Βραζιλίας και η Αμερική.\nΕνημερωθείτε στο Betarades.gr για τα πάντα γύρω από το online στοίχημα. Οι Τζίροι και η πτώση αποδόσεων σε όλα τα παιχνίδια «παίζουν» καθημερινά στο Betarades.gr.\nΠαίρνει τη νίκη η Λας Πάλμας\nΑρχίζουμε με τη Β’ Ισπανίας και τον «Άσσο» της Λας Πάλμας με αντίπαλο τη Βαγιαδολίδ σε απόδοση 1.94. Πρόκειται για επαναληπτικό ημιτελικό των πλέι οφ ανόδου. Την Τετάρτη οι δύο ομάδες έδωσαν στο «Χοσέ Θορίγια» το πρώτο "ημίχρονο" των ημιτελικών, με το 1-1 να είναι το τελικό σκορ. Ο Αραούχο έδωσε το προβάδισμα στη Λας Πάλμας στο 9ο λεπτό και ο Ερνάν Πέρες ισοφάρισε στο 23'. Επεισοδιακό το παιχνίδι στο τελευταίο τέταρτο, με τους Τσίκα (74') και Τίμορ (80') να αντικρίζουν δεύτερη κίτρινη και τη Βαγιαδολίδ να τελειώνει το ματς με εννιά παίκτες. Η σημερινή αναμέτρηση πάντως έχει χαρακτηριστεί ως «υψηλού κινδύνου». Το πρώτο εισιτήριο για τον τελικό των φετινών πλέι οφ θα βρει κάτοχο στο "Γκραν Κανάρια", με τη Λας Πάλμας να μπαίνει στη ρεβάνς έχοντας τα περισσότερα δεδομένα με το μέρος της. Καταρχάς προκρίνεται στον τελικό ακόμα και με "λευκή" ισοπαλία. Παράλληλα, θα έχει τη στήριξη χιλιάδων φίλων της και τέλος οι αντίπαλοι θα παραταχθούν χωρίς τρία βασικά "εργαλεία" τους. Ο προπονητής, Πάκο Ερέρα, αφού υποστήριξε ότι η πρόκριση είναι ακόμα στο 50-50, τόνισε ότι έχει όλους τους παίκτες στη διάθεσή του, παρά το γεγονός ότι αρκετοί ταλαιπωρούνται από ενοχλήσεις. Παράλληλα, αποκάλυψε ότι είναι πιθανό να προχωρήσει σε 2-3 αλλαγές στο αρχικό σχήμα. Η ισοπαλία στο «Χοσέ Θορίγια» πήρε τη σκυτάλη από πέντε νίκες στις ισάριθμες τελευταίες αγωνιστικές της κανονικής διάρκειας, ενώ στο 6-1-0 είναι το σερί στα επτά τελευταία εντός έδρας ματς πρωταθλήματος.\nΑξίζει στο DNB η Τσαπεκοένσε\nΠάμε στη Βραζιλία από όπου κρατάμε τον «Άσσο» Draw No Bet της Τσαπεκοένσε με αντίπαλο τη Σάο Πάολο σε απόδοση 2.10. Το εντός έδρας νικηφόρο σερί της Σαπεκοένσε απειλείται σήμερα από τη Σάο Πάολο. Οι γηπεδούχοι καταφέρνουν και βρίσκονται στο πρώτο μισό του πίνακα έχοντας εκμεταλλευθεί στον απόλυτο βαθμό τη δύναμη του «Αρένα Κοντά» (3/3 νίκες), ενώ αντίθετα οι τρεις φετινές τους έξοδοι στέφθηκαν με αποτυχία. Αποθεραπεύθηκε και είναι διαθέσιμος ο επιτελικός μέσος Καμίλο.\nΒήμα πρόκρισης για τη Δανία\nΠερνάμε τώρα στα προκριματικά του EURO2016 και συγκεκριμένα στην αναμέτρηση Δανία – Σερβία, από όπου έχουμε ξεχωρίσει τον Άσσο σε απόδοση 2.30. Μέτρια εικόνα στο φιλικό με το Μαυροβούνιο την περασμένη Δευτέρα και για να πάρει τη νίκη χρειάστηκε δύο γκολ στο τέλος του αγώνα, το δεύτερο με ανόητο πέναλτι. Ο Όλσεν πάντως παρέταξε εναλλακτική ενδεκάδα και όσο περνούσε η ώρα προσπαθούσε να ξεκουράσει όσους παραπάνω μπορούσε, για να τους έχει φρέσκους για το απαιτητικό παιχνίδι απόψε. Επιστρέφει λοιπόν στις επίσημες υποχρεώσει, όπου και θα αντιμετωπίσει την Σερβία για την 6η αγωνιστική του ένατου ομίλου. Βρίσκεται στη δεύτερη θέση του ομίλου και στο -2 απ’ την Πορτογαλία και το αποψινό παιχνίδι μοιάζει να είναι το πλέον καθοριστικό, μιας και θα έχει την ευκαιρία να βγάλει εκτός παιχνιδιού την αντίπαλο της. «Το παιχνίδι με τη Σερβία είναι κομβικό», δήλωσε πρόσφατα ο ομοσπονδιακός τεχνικός.\nΆσσος και Over 2.5 η Αργεντινή\nΠερνάμε τώρα στο Copa America όπου σήμερα το πρόγραμμα περιλαμβάνει δύο αναμετρήσεις. Εμείς θα ασχοληθούμε στοιχηματικά με τον αγώνα Αργεντινή – Παραγουάη και θα κρατήσουμε το συνδυαστικό στοίχημα «1 & Over 2.5» σε απόδοση 2.05. Με την καλύτερη δυνατή ψυχολογία και με όλα τα αστέρια της διαθέσιμα μπαίνει η Αργεντινή στο φετινό Κόπα Αμέρικα, αποτελώντας (μαζί με τη Βραζιλία) το μεγάλο φαβορί για την κατάκτηση του τροπαίου. Ένα τρόπαιο, το οποίο... αγνοεί από το 1993. O Χεράρδο "Τάτα" Μαρτίνο, που γνωρίζει πολύ καλά τη σημερινή αντίπαλο, διαθέτει μία απίστευτη επιθετική γραμμή, αποτελούμενη από τους Λιονέλ Μέσι, Κάρλος Τέβες, Σέρχιο Αγουέρο και Γκονσάλο Ιγκουαΐν, ενώ η ομάδα "ξεχειλίζει" από ποιότητα και στο κέντρο και στην άμυνα. Ο "μάγος" Μέσι, που έρχεται από την κατάκτηση του "τρεμπλ" με τη φανέλα της Μπαρτσελόνα, δήλωσε ότι είναι έτοιμος να ηγηθεί της μεγάλης προσπάθειας. Άλλωστε, μην ξεχνάμε ότι η "αλμπισελέστε" έφτασε μέχρι τον τελικό του περασμένου Μουντιάλ, χάνοντας το τρόπαιο από τη Γερμανία. Από τον περασμένο Σεπτέμβριο ως σήμερα η Αργεντινή έδωσε οκτώ φιλικά ματς, μετρώντας έξι νίκες και δύο ήττες. Θα σφίξει τα δόντια και θα αγωνιστεί από την αρχή ο κίπερ Ρομέρο, ενώ ο δεξιός μπακ Ζαμπαλέτα λογικά θα καθίσει στον πάγκο, καθώς υπέφερε από ενοχλήσεις όλη την εβδομάδα.\nΠΑΟΚ - Άρης πράξη τρίτη, πάλι ο νικητής κρίνεται στο τέλος\nΣτο Μπάσκετ θα ασχοληθούμε στοιχηματικά με τον 3ο αγώνα ανάμεσα σε ΠΑΟΚ και Άρη. Στους δύο πρώτους αγώνες των μικρών τελικών των ελληνικών πλει-οφ οι έδρες «μίλησαν» και έτσι ΠΑΟΚ και Άρης είναι ισόπαλοι 1-1 μετά το 67-60 της Πυλαίας και το 92-88 του Αλεξανδρείου. Στον πρώτο αγώνα ο ΠΑΟΚ πήρε τη νίκη με σερί στο τέλος αφού στα τρία λεπτά πριν το τέλος βρέθηκε πίσω 57-58 αλλά αντέδρασε και με σερί 10-2 έκανε το 1-0. Στον δεύτερο αγώνα ο Άρης επικράτησε πιο εύκολα από ό,τι δείχνει το τελικό σκορ αφού μετά το 37-41 του ημιχρόνου κατάφερε και δημιούργησε διαφορές ασφαλείας μετά τα μέσα της τρίτης περιόδου ενώ προηγήθηκε ακόμα και 77-65 πέντε λεπτά πριν τη λήξη του αγώνα. Ο ΠΑΟΚ έκανε προσπάθεια ανατροπής αλλά δεν υπήρχε διαθέσιμος χρόνος όμως τίποτα δεν τον εμπόδισε από το να κάνει φάουλ συνεχώς, να δέχεται ο ίδιος πολλά φάουλ στο τελευταίο δίλεπτο με αποτέλεσμα οι δύο ομάδες να κάνουν ένα τέταρτο δεκάλεπτο με επιμέρους σκορ 32-34, ένα από τα μεγαλύτερα δεκάλεπτα που έγιναν φέτος σε όλη τηνν Ευρώπη. Καταπληκτικός για άλλη μια φορά ο Βεζένκοφ με 23 πόντους και 9 ριμπάουντ. Για τον ΠΑΟΚ κορυφαίος ήταν ο Λάνγκφορντ με 20 πόντους και 8 ριμπάουντ.\nΤρίτος αγώνας της σειράς πίσω στην Πυλαία όπου ο ΠΑΟΚ θα υποδεχθεί απόψε τον Άρη. Σε αυτή τη σειρά κρίνεται ο τρίτος του ελληνικού πρωταθλήματος και όπως έχει βγει από την ULEB ο τρίτος θα αγωνιστεί στο Eurocup. Πιθανώς βέβαια να αγωνιστούν και οι δύο εκτός αν γίνει κάνα «αίσχος» με την ΑΕΚ που για κάποιο μας την παρουσιάζουν σαν μία ομάδα που την θέλει η διοργανώτρια αρχή. Εκτός όμως αυτού του κινήτρου πάντα υπάρχει το δεδομένο γόητρο για το μεγάλο ντέρμπι της Θεσσαλονίκης και όπως έχουμε δει μέχρι σήμερα το ζεύγος έχει δώσει τέσσερις πολύ καλές παραστάσεις φέτος, σε κανονική περίοδο και πλέι-οφ, εν των οποίων στις τρεις επικράτησε ο Άρης. Δεν φαίνεται να αλλάζει κάτι δραστικά στον αποψινό τρίτο αγώνα οπότε αναμένουμε πάλι κλειστό παιχνίδι με τον νικητή να κρίνεται στο τέλος με χαμηλή διαφορά. Φαβορί είναι ο ΠΑΟΚ λόγω έδρας αλλά δεν έχει πείσει κανέναν με τις εμφανίσεις του στα πλέι-οφ, με μικρή εξαίρεση κάποια διαστήματα στο ΟΑΚΑ με τον Παναθηναϊκό. Ο Άρης έχει δείξει καλύτερος του αναμενομένου αφού με τις απουσίες των Νέιμικ και Αντεγκμπόγιε, δηλαδή με μάχιμο σύνολο 10 παιχτών, μπορεί να υπέστη δύο ακραίες συντριβές στο ΣΕΦ αλλά έπειτα νίκησε τον Ολυμπιακό. Οι απουσίες του Άρη είναι μόνιμες και οι παίχτες του Πρίφτη έχουν μάθει να ζουν με αυτές. Προς Άρης +6 πάει το μυαλό αλλά με αυτά που έχουμε δει μέχρι σήμερα και τις δύο ανατροπές που συνέβησαν στα δύο πρώτα παιχνίδια προτιμότερο είναι να κοιτάξουμε τον αγώνα στο live για τυχόν ευκαιρίες.\nΠερισσότερα σε αυτή την κατηγορία: « Καλή αρχή... Κόπα Αμέρικα Παίρνει το τρίποντο η Παραγουάη »


Kickstart my band!!! | Rockhard - Greece\nKickstart my band!!!\n21 Νοεμβρίου, 2019 - 15:00\nΗ συναυλιακή επαναδραστηριοποίηση των MOTLEY CRUE έπεσε σαν βόμβα και προκάλεσε ποικίλες αντιδράσεις, που αντικατοπτρίζουν ένα γεγονός: Ότι ήταν αναμενόμενο! Είναι λογικό όμως; Τί μεσολάβησε από την περίφημη υπογραφή του συμβολαίου ότι δεν θα ξαναπαίξουν μαζί; Μήπως αυτό που μεσολάβησε ήταν τόσο σημαντικό που τους έκανε να αλλάξουν γνώμη – ή κωλοτούμπα όπως αρέσκονται να λένε οι κακοπροαίρετοι σε τέτοιες περιπτώσεις;\nΒρισκόμαστε στο τέλος των 10’s, της δεκαετίας που η ρετρολαγνεία χτύπησε κόκκινο. Επανενώθηκαν σχεδόν οι πάντες! Είναι πολλές οι μπάντες που αθέτησαν τον «όρκο» τους να μην παίξουν ποτέ live μέχρι και εκείνες που είπαν ότι δεν θα ξαναπαίξουν live! Στην πρώτη κατηγορία είναι οι ULVER πρώτοι και καλύτεροι σαν παράδειγμα, που μπήκαν στη διαδικασία των συναυλιών για καθαρά βιοποριστικούς λόγους, όπως μου είπε χωρίς περιστροφές ο ηγέτης τους, Kristoffer “Garm” Rygg στη συζήτηση που είχαμε στο studio του πριν ακριβώς 10 χρόνια, λίγες μέρες μετά την παρθενική τους εμφάνιση στο Lillehammer. Άλλο παράδειγμα είναι οι λατρεμένοι μου MASTER’S HAMMER που μετά την επαναδραστηριοποίηση τους το 2009, όλοι ρωτούσαν αν θα παίξουν live και εκείνοι απλώς ανάρτησαν στο site τους ότι δεν θα παίξουν ποτέ! Ποτέ μη λες ποτέ, όμως, και σε αυτή την περίπτωση και τελικά για 2 χρόνια ήταν συναυλιακά ενεργοί! Στη δεύτερη περίπτωση, όμως, τί συμβαίνει;\nΌποιος τολμήσει να εκφράσει απόλυτη θέση ότι οι μπάντες που δήλωσαν ότι δεν θα ξαναπαίξουν συναυλίες, το κάνουν καθαρά για τα λεφτά ας το ξανασκεφτούν. Υπάρχουν περιπτώσεις όπως των AT THE GATES που στα 90s δεν έλαβαν την αναγνώριση που άξιζαν και την πήραν ετεροχρονισμένα με την επανασύνδεση τους στα τέλη της προηγούμενης δεκαετίας. Έδωσαν μάλιστα το τελευταίο show εκείνης της περιόδου στην Αθήνα, όπου επικράτησε το αδιαχώρητο με τους πιστούς οπαδούς τους να βουρκώνουν στην ιδέα ότι δεν θα έχουν την τύχη να τους ξαναδούν ποτέ! Τί τους έκανε λοιπόν να αθετήσουν το λόγο τους; Στην προκειμένη περίπτωση το γεγονός ότι ήθελαν ξανά να γράψουν μουσική! Και έβγαλαν δίσκους και είναι μια πολύ ενεργή μπάντα! Γιατί, λοιπόν, να τους κατηγορήσουμε για κωλοτούμπα;\nΤο ακριβώς αντίθετο είναι η περίπτωση των EMPEROR! Μιλάμε για μια μπάντα που γιγαντώθηκε στα mid 00’s μετά την επανασύνδεσή τους, που όσοι τους είδαμε κάπου live μείναμε με το στόμα ανοιχτό! Το 2007 έδωσαν την τελευταία τους εμφάνιση και είπαν ότι ήταν ως εδώ το θέμα EMPEROR! Ξαφνικά το 2014 παρουσιάζονται σε φεστιβάλ να «γιορτάζουν» τα 20 χρόνια του “In the nightside eclipse”! Και το κράτησαν για όλη εκείνη τη χρονιά! Όπως ήταν αναμενόμενο το 2017 θα «γιόρταζαν» το “Anthems to the welkin at dusk” που στο μεσοδιάστημα φιγουράριζε σε λίστες των καλύτερων δίσκων στην ιστορία της σκληρής μουσικής! Μέχρι και ο Rob Halford εξύμνησε αυτό το δίσκο! Αποτέλεσμα; Ένας προγραμματισμός πολλών εμφανίσεων με αμοιβή εξαψήφια, καθιστώντας τους μια από τις πιο απαιτητικές οικονομικά μπάντες του ακραίου ήχου! Μαγκιά τους; Φυσικά! Αν και εσάς σας έλεγε κάποιος να κάνετε τη δουλειά που κάνατε πριν 20 χρόνια για πολλά χρήματα, θα ήσασταν τρελός να μην την κάνετε! Το θέμα είναι ότι έχουν περάσει 2 χρόνια και συνεχίζουν να παίζουν το δίσκο αυτό! Αν αυτό δεν είναι εκμετάλλευση του οπαδισμού των φίλων τους τότε τί είναι; Ειδικά με το γεγονός ότι εμφανίστηκαν φέτος σε πολλά φεστιβάλ που έπαιξαν και το 2017! Και μάλιστα έχουν προγραμματισμένες εμφανίσεις το 2020! Μαγκιά τους; Ω ναι θα αναφωνήσω! Από τη στιγμή που υπάρχει ενδιαφέρον καλά κάνουν και το εκμεταλλεύονται! Αν ερχόντουσαν στην Ελλάδα θα πήγαινες να τους ξαναδείς τέταρτη φορά; Μπουσουλώντας θα σας απαντήσω, ειδικά μετά από αυτό που είδα να κάνουν στο Brutal Assault το 2017! Με τη μόνη διαφορά ότι τότε το «γιόρταζαν»! Τώρα έχει καταντήσει η εκτέλεση του δίσκου αυτού από τα επαγγελματικά videos που έχουν βγει ως αγγαρεία! Και λογικό είναι αν αναλογιστεί κανείς την στείρα επανάληψη του ίδιου σετ για τόσο μεγάλο χρονικό διάστημα!\nΟ ορισμός, όμως, της κωλοτούμπας είναι οι SCORPIONS για πολλούς, μέχρι που έσκασε η είδηση για τους MOTLEY CRUE! Μόνο που η διαφορά είναι μάλλον χαώδης! Οι SCORPIONS αποφάσισαν να αθετήσουν τον όρκο τους γιατί ήθελαν να γράψουν και μουσική και έβγαλαν δίσκο μετά από εκείνη την ανακοίνωση! Συν ότι όποιος τους είδε πρόσφατα στη χώρα μας ξέρει ότι το χαιρόντουσαν σαν μικρά παιδιά το κάθε live τους, ειδικά μετά την προσθήκη του Mikey Dee που τους απογείωσε!\nΑντίθετα οι MOTLEY CRUE αποφάσισαν να σταματήσουν να δίνουν συναυλίες γιατί υπήρχε και μεταξύ των μελών μια δυσαρμονία ανάμεσα στα θέλω και τα πρέπει για να είναι ακόμα μαζί. Γι’ αυτό και υπέγραψαν και ένα συμβόλαιο για να φανούν προς τα έξω εμφατικά ότι δεν αστειεύονται! Τι έκανε λοιπόν να ανακοινώσουν ότι επαναδραστηριοποιούνται συναυλιακά; Μα φυσικά το γεγονός ότι πολλαπλασιάστηκαν οι Cruefans μετά την ταινία-βιογραφία “The dirt”! Λογικό δεν είναι; Δηλαδή τι περιμένατε να κάνουν μετά τον χαμό που έχει γίνει και την πίεση από διοργανωτές σε όλο τον κόσμο για να ξαναδώσουν συναυλίες; Τολμώ να πω ότι όχι, δεν είναι τα χρήματα ο λόγος! Ή τουλάχιστον δεν είναι ο μοναδικός λόγος! Είναι μια παράμετρος που καθόρισε το αν θα γίνει! Θαρρώ πως η βαθύτερη αιτία είναι η ματαιοδοξία των γερόλυκων μουσικών να επωφεληθούν όσα έκαναν στα νιάτα τους και να ξαναβιώσουν όσα τους στέρησαν (περίπτωση AT THE GATES) ή να αδράξουν την ευκαιρία και να επεκτείνουν την υστεροφημία τους! Αν οι MOTLEY CRUE αποφάσιζαν απλώς να ανακοινώσουν ότι είμαστε διαθέσιμοι για συναυλίες θα το θεωρούσα ύποπτο όσο καλοπροαίρετος θα ήμουν μετά την ατυχία να μην τους δούμε το 2009 στη Μαλακάσα! Όμως αποφασίζουν να βγουν περιοδεία με μπάντες που ήταν συνοδοιπόροι τους στα 80's, δίνοντας μάλιστα ξεκάθαρα μήνυμα ότι δεν θα δώσουν την ευκαιρία στα μεγάλα φεστιβάλ να τους χτυπήσουν την πόρτα! Φανταστείτε να ξαναβρεθείτε με τους παλιούς σας συμφοιτητές και να έχετε τη δυνατότητα να ξαναζήσετε μαζί τα φοιτητικά σας χρόνια με άφθονο χρήμα στη διάθεση σας! Θα το κάνατε; Αν ναι, τότε είστε οπαδοί της νοσταλγίας και καλά κάνετε! Αν όχι, τότε έχετε αφήσει πίσω το παρελθόν και θέλετε να μην θυμάστε τίποτα από τότε! Και στις δυο περιπτώσεις είστε ειλικρινείς και οι προθέσεις σας είναι αγνές! Μόνο που στην περίπτωση των συγκροτημάτων υπάρχει και άλλη μια παράμετρος σημαντική: Σε τι κατάσταση θα βρεθούν οι MOTLEY CRUE επί σκηνής; Θα είναι το ίδιο πειστικοί όσο οι DEF LEPPARD που «γιόρτασαν» κι εκείνοι τα 30 χρόνια από το “Hysteria” με εμφανίσεις τους που άφησαν ικανοποιημένο και τον τελευταίο οπαδό τους; Αυτό είναι το ερώτημα που έχει την πιο σημαντική σημασία! Γιατί όποιος πει από τα παλιά σχήματα – όσο δημοφιλή είναι – ότι παίζουν μόνο για την ψυχή της μάνας τους, μάλλον ψεύδονται! Γιατί πολλοί από αυτούς το κάνουν για να συμπληρώσουν τα ένσημα, εκμεταλλευόμενοι τους οπαδούς τους που τους αντιμετωπίζουν σαν πελάτες και όχι σαν κοινό (περίπτωση EMPEROR).\nΈχω μεγάλη αγωνία να δω πως θα εμφανιστούν live οι MOTLEY CRUE! Αυτό με καίει πλέον σαν φίλο της μουσικής τους και όχι να συζητήσω τους λόγους που το κάνουν! Γιατί οι παράμετροι είναι πολλοί και όλοι καταλήγουν στο πως θα είναι πάνω στο σανίδι και τίποτα παραπάνω! Και αυτό πρέπει να ενδιαφέρει όλους μας όταν μας προτείνεται από ένα μεγάλο συγκρότημα του παρελθόντος να πάμε να το δούμε σε μια συναυλία! Τα υπόλοιπα είναι απλώς συζητήσεις καφενείου…\nΚείμενο και live φωτογραφίες: Λευτέρης Τσουρέας\nARCH ENEMY article: Χαμός από την ανάρτηση μιας φωτογραφίας της frontwoman τους από τον φωτογράφο J. Salmeron!\n4 Ιανουαρίου, 2019 - 09:00 Λευτέρης Τσουρέας\nΠαιδική πορνογραφία - Από τον Dagon στον Karl Logan\n6 Νοεμβρίου, 2018 - 17:00 Λευτέρης Τσουρέας\n7 Ιουνίου, 2018 - 19:30 Λευτέρης Τσουρέας\n10 Μαρτίου, 2018 - 20:30 Λευτέρης Τσουρέας\n18 Ιανουαρίου, 2018 - 20:45 Λευτέρης Τσουρέας\nΗ αγαπημένη μου συναυλία (GAMMA RAY, 7/10/1990, Πεδίον του Άρεως)\n9 Ιουλίου, 2020 - 03:45 Γιάννης Παπαευθυμίου\nΗ αγαπημένη μου συναυλία. Χμ!Πάνε πολλά χρόνια από την πρώτη μου επαφή που ήταν οι ΒLUE OYSTER CULT το 1987 στην Λεωφόρο Αλεξάνδρας, αλλά παρά το νεαρό τότε της ηλικίας μου, αν και πρώτη εμπειρία,...\nΑν είναι να σας μιλήσω για τις καλύτερες μου συναυλίες, μάλλον θα έγραφα για τις περιπτώσεις όπου είχα τη τύχη να παρακολουθήσω ιστορικά συγκροτήματα ή καλλιτέχνες όπου όλα είχαν στηθεί με απόλυτο...\nΗ αγαπημένη μου συναυλία (METALLICA, 24/6/2010, Sonisphere Festival, Terra Vibe)\n19 Ιουνίου, 2020 - 02:30 Γιάννης Σαββίδης\nΤο αφεντικό εμίλησε και μας έβαλε να μιλήσουμε για την αγαπημένη και καλύτερη συναυλία της ζωής μας. Για μαντέψτε ένα λεπτό, όσοι έχετε διαβάσει κείμενα μου στο παρελθόν, για ποια θα μπορούσα να...\nSCORPIONS: Η υπόθεση με το "Wind of change" και πιθανή εμπλοκή της CIA, στην τηλεόραση!\nΑκούστε ολόκληρο τον 12ωρο μαραθώνιο για τους SCORPIONS στο ραδιόφωνο του Rock Hard!!!\nULI JON ROTH: The story behind “Taken by force”\nBest reunion albums in metal – Part 2


January 17, 2022 - 12:01 am\n• 1991: Ξεκινά η επιχείρηση «Καταιγίδα της Ερήμου», κατά την οποία οι ΗΠΑ και οι σύμμαχοί τους εισβάλλουν στο Ιράκ, που είχε καταλάβει το Κουβέιτ.\n• 395: Πεθαίνει ο Θεοδόσιος ο Μέγας, αυτοκράτορας του Βυζαντίου, διώχτης των ειδωλολατρών και του αρχαίου ελληνικού πολιτισμού.\n• 1468: Πεθαίνει ο Γεώργιος Καστριώτης, Σκεντέρμπεης, εθνικός ήρωας των Αλβανών.\n• 1706: Γεννιέται ο Βενιαμίν Φραγκλίνος, εφευρέτης και Πρόεδρος των ΗΠΑ.\n• 1798: Γεννιέται ο Αύγουστος Κοντ, Γάλλος διανοούμενος, που θεωρείται ο «πατέρας» της κοινωνιολογίας.\n• 1899: Γεννιέται ο Αλ Καπόνε, Ιταλόαμερικανός γκάνγκστερ.\n• 1923: Υπογράφεται στη Λοζάνη η Συνθήκη ανταλλαγής πληθυσμών, αιχμαλώτων και πολιτικών ομήρων μεταξύ Ελλάδας και Τουρκίας.\n• 1929: Ο Ποπάι κάνει ντεμπούτο σε σειρά κόμικς στην «Evening Journal» της Νέας Υόρκης.\n• 1954: Ο Γάλλος θαλασσοπόρος Ζακ Κουστό κάνει την πρώτη τηλεοπτική εμφάνισή του.\n• 1962: Γεννιέται ο Τζιμ Κάρεϊ, Kαναδός ηθοποιός.\nΑντώνιος: όνομα λατινικής προέλευσης και σημαίνει ανεκτίμητος, εκλεκτός.\nΘεοδόσιος = δοσμένος από το Θεό.\n730: Ο αυτοκράτορας Λέοντας Γ’ συγκαλεί σύναξη όλων των ανώτερων κοσμικών και εκκλησιαστικών αξιωματούχων και ζητά να προσυπογράψουν το διάταγμα που θα εκδώσει κατά των εικόνων. Ο πατριάρχης αρνείται και καθαιρείται.\n1919: Αρχίζουν σκληρές μάχες στη Χερσώνα της Μεσημβρινής Ρωσίας μεταξύ ρώσων κομουνιστών και του ελληνικού συντάγματος που στάλθηκε στη Ρωσία για να βοηθήσει στην καταστολή της Οκτωβριανής Σοσιαλιστικής Επανάστασης.\n1942: Ο Iάκωβoς Θεoδoύλoυ (Τζακ) από τo Νέo Λειβάδι Μόρφoυ απαγάγη Γερμαvικό Πoλεμικό Πλoίo στo vησί Κίμωλoς της Ελλάδας και τo oδηγεί στoυς συμμάχoυς στηv περιoχή τoυ Iσραήλ.\n1945: Οι Ναζί αρχίζουν την εκκένωση του Άουσβιτς, καθώς οι Σοβιετικοί πλησιάζουν προελαύνοντες.\n1974: Ο βoυλευτής τoυ Εvιαίoυ Κόμματoς Τάσσoς Παπαδόπoυλoς μιλώvτας στη Βoυλή καταγγέλλει ότι o κτίστης Διγεvής έγιvε o χαλαστής Γρίβας.\n1991: Αρχίζει η επιχείρηση Καταιγίδα της Ερήμου. Οι Αμερικανοί και οι σύμμαχοί τους επιτίθενται εναντίον του Ιράκ, που έχει καταλάβει και προσαρτήσει το Κουβέιτ.\n2017: Διακόπτονται οι υποθαλάσσιες έρευνες για το εξαφανισμένο αεροσκάφος των αερογραμμών της Μαλαισίας. Θα επαναρχίσουν τον Ιανουάριο του 2018.\n1899: Αλ Καπόνε, ιταλόαμερικανός γκάνγκστερ που έδρασε στις ΗΠΑ την εποχή της ποτοαπαγόρευσης.\n395: Θεοδόσιος ο Μέγας, ο τελευταίος αυτοκράτορας της ενιαίας Ρωμαϊκής Αυτοκρατορίας.\n1369: Πέτρος Α’ Λουζινιάν, βασιλιάς της Κύπρου. (Γεν. 9/10/1328)\n1961: Πατρίς Λουμούμπα, ηγέτης του αντιαποικιοκρατικού αγώνα στην Αφρική και πρώτος πρόεδρος του Κονγκό.\n2013: Μεχμέτ Αλί Μπιράντ, Τούρκος δημοσιογράφος.\n2019: Τρύφων Καρατζάς, Έλληνας ηθοποιός της τηλεόρασης, του θεάτρου και του κινηματογράφου.\nΠροηγούμενο άρθροΈμεινε με τη… θέληση ο Παναθηναϊκός, πήρε αυτό που ήθελε ο Ολυμπιακός!\nΕπόμενο άρθρο”Χαμός” στα ψηλά της βαθμολογίας μετά τις νίκες Απόλλων/Ανόρθωσης (φώτο)


Οι φίλαθλοι αποφάσισαν: Αυτή ειναι η ομάδα της χρονιάς για το 2018 - Prisma Radio\nHomeΑθλητικάΟι φίλαθλοι αποφάσισαν: Αυτή ειναι η ομάδα της χρονιάς για το 2018\nΟι φίλαθλοι αποφάσισαν: Αυτή ειναι η ομάδα της χρονιάς για το 2018\nΗ UEFA γνωστοποίησε χθες (11/1) τη σύνθεση της καλύτερης ομάδας για το 2018, όπως αυτή διαμορφώθηκε από τα αποτελέσματα της σχετικής ψηφοφορίας των ποδοσφαιρόφιλων στην ιστοσελίδα της ευρωπαϊκής συνομοσπονδίας.\nΗ διαδικασία διήρκεσε περισσότερο από ένα μήνα και «κατατέθηκαν» περισσότερες από 1,8 εκατομμύρια ψήφοι στον ιστότοπο της UEFA. Αυτές «γέννησαν» την καλύτερη ομάδα για το 2018, η σύνθεση της οποίας είναι η εξής:\nΤΕΡΜΑΤΟΦΥΛΑΚΑΣ: Μαρκ-Αντρέ τερ Στέγκεν (Γερμανία/Μπαρτσελόνα)\nΑΜΥΝΤΙΚΟΙ: Σέρχιο Ράμος (Ισπανία/Ρεάλ Μαδρίτης), Βέρτζιλ Φαν Ντάικ (Ολλανδία/Λίβερπουλ), Ραφαέλ Βαράν (Γαλλία/Ρεάλ Μαδρίτης), Μαρσέλο (Βραζιλία/Ρεάλ Μαδρίτης)\nΜΕΣΟΙ: Ενγκολό Καντέ (Γαλλία/Τσέλσι), Λούκα Μόντριτς (Κροατία/Ρεάλ Μαδρίτης), Εντέν Αζάρ (Βέλγιο/Τσέλσι)\nΕΠΙΘΕΤΙΚΟΙ: Κιλιάν Μπαπέ (Γαλλία/Παρί Σεν Ζερμέν), Λιονέλ Μέσι (Αργεντινή/Μπαρτσελόνα), Κριστιάνο Ρονάλντο (Πορτογαλία/Γιουβέντους)\nSuper League: Ξεκινά ο β’ γύρος -Δυνατό ματς στην Κρήτη με ΟΦΗ και Πανιώνιο\nΣυλλήψεις για καταδικαστικές αποφάσεις στην Λευκάδα.


Γιώργος Λιάγκας: Έκλεισε τα 51 – Δείτε τη… σκαφάτη τούρτα του – Arouraios.gr – Ειδήσεις\nΈνα ολόκληρο φουσκωτό από ζαχαρόπαστα ξεχωρίζει στην κορυφή\nΗμέρα γενεθλίων η σημερινή, 28η Μαΐου για τον Γιώργο Λιάγκα ο οποίος κλείνει τα 51 του χρόνια.\nΟ παρουσιαστής δημοσίευσε στο instagram την πραγματικά εντυπωσιακή τούρτα γενεθλίων του, που είναι διακοσμημένη με άγκυρες, σωσίβια, θαλασσινά κύματα και ένα ολόκληρο φουσκωτό στην κορυφή.\nΟι ευχές και τα χρόνια πολλά ήταν για τον «καπετάν Γιώργη» όπως φαίνεται στη φωτογραφία, ενώ με τη σειρά του, ο γνωστός για τη λατρεία του στη θάλασσα και τα σκάφη παρουσιαστής, ευχήθηκε: «Χρόνια πολλά στους καπεταναίους».\nΧρονια πολλα στους καπεταναιους …. #birthday @freshpatisserie\nΗ δημοσίευση κοινοποιήθηκε από το χρήστη Giorgos Liagas (@gliagas) στις 28 Μάι, 2020 στις 2:50 πμ PDT\nΜάλιστα σε instastory, δημοσίευσε και την ευχετήρια κάρτα – χειροτεχνία από τους δυο γιους του, Δημήτρη και Γιάννη, σχολιάζοντας για τις ευχές των παιδιών του: «Οι πιο σημαντικές…».\nRelated Items: Γενέθλια, Γιώργος Λιάγκας, τούρτα


Ιρανικό πυρηνικό πρόγραμμα: Ξεκινούν και πάλι σε τεταμένο κλίμα οι... | Capital\nΠέμπτη, 15-Απρ-2021 12:34\nΠλησιάζοντας το 90% που είναι απαραίτητο για την κατασκευή πυρηνικών όπλων, η Ισλαμική Δημοκρατία "ασκεί πίεση σε όλο τον κόσμο”, σχολίασε Ευρωπαίος διπλωμάτης.\nΈπειτα από μια καλή έναρξη "είναι αλήθεια ότι αυτό περιπλέκει τα πράγματα”, πρόσθεσε ο ίδιος ενόψει της νέας συνεδρίασης των χωρών που έχουν υπογράψει τη συμφωνία του 2015 (Γερμανία, Γαλλία, Βρετανία, Κίνα, Ρωσία και Ιράν) στις 12:30 τοπική ώρα (13:30 ώρα Ελλάδας).\nΠώς να αντιδράσουν; Αυτό είναι το ερώτημα που τίθεται στους διαδρόμους, ενώ χθες Τετάρτη ο Ιρανός πρόεδρος Χασάν Ροχανί επανέλαβε ότι οι πυρηνικές φιλοδοξίες της χώρας του είναι αποκλειστικά "ειρηνικές”.\nΗ κίνηση της Τεχεράνης αποτελεί "απάντηση” στην "πυρηνική τρομοκρατία” του Ισραήλ, εξήγησε ο ίδιος, μετά την έκρηξη που σημειώθηκε την Κυριακή στις πυρηνικές εγκαταστάσεις στη Νατάνζ.\nΒερολίνο, Παρίσι και Λονδίνο προειδοποίησαν κατά μιας κλιμάκωσης, "από οποιαδήποτε χώρα”, δηλώντας παράλληλα ότι η κίνηση του Ιράν να εμπλουτίσει ουράνιο σε ποσοστό 60% είναι "μια σοβαρή εξέλιξη (…) που αντίκειται στο εποικοδομητικό πνεύμα” των συνομιλιών.\n"Αυτό αποδεικνύει ότι η επαναφορά του Κοινού Ολοκληρωμένου Σχεδίου Δράσης (ΚΟΣΔ) είναι η μόνη βιώσιμη λύση για να επανέλθει το ιρανικό πυρηνικό πρόγραμμα” στον σωστό δρόμο, έγραψε στο Twitter o Ρώσος πρεσβευτής στη Διεθνή Υπηρεσία Ατομικής Ενέργειας (ΙΑΕΑ) Μιχαήλ Ουλιάνοφ.\nΤο Ιράν το επανέλαβε χθες: για να σταματήσει αυτό "το επικίνδυνο σπιράλ” οι ΗΠΑ πρέπει να άρουν τις κυρώσεις που επέβαλαν στην Τεχεράνη υπό την προεδρία του Ντόναλντ Τραμπ, ο οποίος απέσυρε μονομερώς τη χώρα από τη συμφωνία του 2015.\n"Είμαστε επικεντρωμένοι στη διπλωματική οδό για να προχωρήσουμε”, δήλωσε χθες η εκπρόσωπος του Λευκού Οίκου Τζεν Ψάκι. "Γνωρίζουμε ότι θα είναι μια μακρά διαδικασία, όμως θεωρούμε (τις συνομιλίες αυτές) θετικό σημάδι”.\n"Πιστεύουμε ότι μπορούμε να προχωρήσουμε τα πράγματα με εποικοδομητικό τρόπο, ακόμη κι αν πρόκειται για έμμεσες διαπραγματεύσεις”, τόνισε η Ψάκι όταν ρωτήθηκε για τη διαδικασία στη Βιένη.\n"Τα γεγονός των τελευταίων ημερών υπενθυμίζουν σε κάθε πλευρά ότι το στάτους κβο είναι συνώνυμο μιας κατάστασης στην οποία και οι δύο πλευρές χάνουν”, σχολίασε ο Αλί Βαέζ ειδικός στο ιρανικό πυρηνικό πρόγραμμα στο International Crisis Group (ICG).\n"Είναι ξεκάθαρο ότι όσο παρατείνεται η διπλωματική διαδικασία, τόσο μεγαλύτεροι είναι οι κίνδυνοι να παρεμποδιστεί από δολιοφθορείς και ανθρώπους με κακές προθέσεις”, πρόσθεσε ο ίδιος.\nΟ Ανώτατος Ηγέτης του Ιράν Αλί Χαμενεΐ δήλωσε χθες ότι δεν θα επιτρέψει οι συνομιλίες να τραβήξουν "σε μάκρος”.\n"Δεν θα μας πέσει ο ουρανός στο κεφάλι την επομένη αφού το Ιράν αρχίσει να εμπλουτίζει ουράνιο σε ποσοστό 60%”, σχολίασε ο Βαέζ, "αλλά οι ανησυχίες θα αυξηθούν μόλις θα έχουν συγκεντρώσει σημαντική ποσότητα” εμπλουτισμένου ουρανίου.\nΣύμφωνα με τον ίδιο, τις δύο προηγούμενες δεκαετίες "μόνο η διπλωματία απέδειξε την αποτελεσματικότητά της στη συγκράτηση του ιρανικού πυρηνικού προγράμματος”, ενώ "οι κυρώσεις ή το σαμποτάζ” έχουν αποτύχει.\n* Μπλίνκεν: "Προκλητική" η ανακοίνωση του Ιράν για εμπλουτισμό ουρανίου σε ποσοστό 60%\n* Γαλλία, Βρετανία και Γερμανία προειδοποιούν το Ιράν σχετικά με τις συνομιλίες για το πυρηνικό πρόγραμμά του\n* ΝΑΤΟ: ΗΠΑ, Γαλλία, Γερμανία και Βρετανία θα συνομιλήσουν σήμερα για το Αφγανιστάν, την Ουκρανία και το Ιράν\n* Ιράν: Απαντά με εμπλουτισμό ουρανίου σε ποσοστό 60% "στην πυρηνική τρομοκρατία" του Ισραήλ


Μέχρι και σήμερα η εμπρόθεσμη πληρωμή της πρώτης δόσης του φόρου\nΣτις τράπεζες για την πληρωμή της πρώτης δόσης του φόρου που προέκυψε με την εκκαθάριση των φετινών φορολογικών δηλώσεων θα πρέπει να σπεύσουν σήμερα οι φορολογούμενοι καθώς εκπνέει η προθεσμία.\nΌσοι δεν πληρώσουν μέχρι σήμερα τον φόρο που προκύπτει θα επιβαρυνθούν με τόκους και πρόστιμα. Ειδικότερα από αύριο η δόση του φόρου που θα μείνει απλήρωτη θα χαρακτηριστεί ληξιπρόθεσμη και θα αρχίσει να τρέχει ο τόκος 0,73% για κάθε μήνα καθυστέρησης. Αν δεν πληρωθεί μέσα στους δύο πρώτους μήνες τότε τον τρίτο μήνα μπαίνει και πρόστιμο 10%.\nΓια παράδειγμα, αν μια δόση των 1.000 ευρώ δεν εξοφληθεί στο τέλος Ιουλίου, τότε αυτόματα την 1η Αυγούστου θα επιβαρυνθεί με τόκο 7,3 ευρώ και θα διαμορφωθεί στα 1.007,3 ευρώ (1.000 + 0,73% ). Αν δεν εξοφληθεί ούτε τον δεύτερο μήνα τότε θα αυξηθεί στα 1.014,65 ευρώ (1.007,3 + 0,73%), ενώ αν υπάρξει και τρίτος μήνας καθυστέρησης τότε μπαίνει πρόσθετος φόρος 10% που υπολογίζεται στην αρχική οφειλή. Ετσι το ποσό της οφειλής ανεβαίνει στα 1.114,65 ευρώ (1.014,65 + 100). Δηλαδή μέσα σε τρεις μήνες η οφειλή των 1.000 ευρώ «φούσκωσε» κατά 114,65 ευρώ (αύξηση 11,46%).\nΣημειώνεται ότι ο φόρος εισοδήματος καταβάλλεται σε τρεις ισόποσες διμηνιαίες δόσεις με την πρώτη δόση να λήγει σήμερα. Όσοι επιθυμούν να πληρώσουν εφάπαξ το σύνολο της οφειλής θα έχουν έκπτωση 1,5%. Με δεδομένο ότι ο συνολικός φόρος που βεβαιώθηκε με τα εκκαθαριστικά ανέρχεται συνολικά σε 3,75 δισ. ευρώ, θα πρέπει μέχρι και σήμερα να έχουν εισπραχθεί τουλάχιστον 1,25 δισ. ευρώ.\nΩστόσο, όσοι δεν καταφέρουν να πληρώσουν τον φόρο που τους αναλογεί έχουν τη δυνατότητα υπαγωγής στην πάγια ρύθμιση των ληξιπρόθεσμων οφειλών και να εξοφλήσουν τις οφειλές τους σε δώδεκα μηνιαίες δόσεις. Βέβαια θα πληρώσουν αυξημένους τόκους για την αποπληρωμή των οφειλών στην εφορία. Πάντως, όσοι επιθυμούν να υπαχθούν στη ρύθμιση θα πρέπει να γνωρίζουν ότι η ηλεκτρονική εφαρμογή του Taxisnet δέχεται αιτήσεις μόνο για ληξιπρόθεσμες οφειλές και όχι οφειλές που δεν έχουν καταστεί μη ληξιπρόθεσμες. Στη ρύθμιση υπάγεται υποχρεωτικά το σύνολο των βεβαιωμένων ληξιπρόθεσμων οφειλών, έως την ημερομηνία της αίτησης.


Την πρωτοπόρο Φθία υποδέχεται ο Γ.Σ. Βόλου - PagasitikosNews\nΒρίσκεστε εδώ: ΚΕΝΤΡΙΚΗ / ΣΠΟΡ / Την πρωτοπόρο Φθία υποδέχεται ο Γ.Σ. Βόλου\nΤην πρωτοπόρο της βαθμολογίας Φθία υποδέχεται ο Γ.Σ. Βόλου στο πλαίσιο της 9ης αγωνιστικής του Πρωταθλήματος βόλεϊ Β΄ Εθνικής Κατηγορίας.\nΟ αγώνας έχει ορισθεί για το Σάββατο 21 Δεκεμβρίου και ώρα 19:30 στο κλειστό γυμναστήριο Αγριάς.\nΗ ανδρική ομάδα του Γ.Σ. Βόλου αναμένεται να παραταχθεί με τους: Ιωνά Δημήτριο (κεντρικό), Κανδήλα Γεώργιο (κεντρικό), Σουφλή Ανδρέα (κεντρικό), Ντελή Δημήτριο (κεντρικό), Βουλγαρέλη Μιχάλη (libero), Μαραγκό Ισίδωρο (libero), Μίλτο Μιλτιάδη (πασαδόρο), Κουτσογιάννη Μαρίνο (πασαδόρο – διαγώνιο), Τυλιγαδά Κωνσταντίνο (διαγώνιο), Βούλγαρη Κωνσταντίνο (διαγώνιο), Ντελή Αντώνιο (ακραίο), Πετσιμέρη Νικόλαο (ακραίο), Ντελή Ηλία (ακραίο) και Κουκουγιάννη Σταύρο (ακραίο).\nΣΦΑΑ Άμιλλα Τρικάλων – Α.Ε. Λάρισας\nΑκαδημία Τυρνάβου – Α.Σ. Δωρίδας\nΓ.Σ. Βόλου – ΑΠΣ Λαμίας Φθία\nΕ.Α. Λάρισας – Φιλαθλητικός Λαμίας\nΤον Γ.Σ. Νίκαιας υποδέχονται οι βολεϊμπολίστριες του Γ.Σ. Βόλου\nΤον Γ.Σ. Νίκαιας υποδέχονται το Σάββατο 21 Δεκεμβρίου οι βολεϊμπολίστριες του Γ.Σ. Βόλου, στο πλαίσιο της 6ης αγωνιστικής του πρωταθλήματος βόλεϊ Α2 κατηγορίας ΕΣΠΕΚΕΛ.\nΗ αναμέτρηση θα διεξαχθεί, στις 15:30, στο κλειστό γυμναστήριο Βάκης Παρασκευόπουλος.\nΟ τεχνικός της ομάδας Κουτσογιάννης Μαρίνος αναμένεται να παρατάξει τις : Βαργιάμη Ανθή, Γκλαβίνη Στεργιανή, Ζαλώνη Ειρήνη, Κουτσογιώργη Ηρώ, Κοτίνα Μαριάννα, Φόβου Βασιλεία, Κουφογεώργου Αγγελική, Σπυριδάκη Αικατερίνη, Ξύδη Μαρίνια, Πετσιμέρη Δέσποινα και Τιλελή Αγγελική\nΝίκη Βόλου – Άθλεση Λάρισας\nΑπολλώνειος Λάρισας (ρεπό)\nΓ.Σ. Βόλου : 9 βαθμοί\nΝίκη Βόλου : 9 βαθμοί\nΆθλεση Λάρισας : 6 βαθμοί\nΑπολλώνειος Λάρισας : 6 βαθμοί\nΓ.Σ. Νίκαιας : 0 βαθμοί.


Βίλια: Μάχη να περιοριστεί η φωτιά (vid) - ΠΑΟΚ\nΒίλια: Μάχη να περιοριστεί η φωτιά (vid)\nΑναλυτικό ρεπορτάζ για τα όσα συμβαίνουν\nΜάχη με τις φλόγες και τις συνεχείς εναλλαγές των ανέμων δίνουν οι πυροσβεστικές δυνάμεις στη μεγάλη πυρκαγιά που μαίνεται από το μεσημέρι της Δευτέρας στα Βίλια. Υπάρχουν αναζωπυρώσεις σε δασική έκταση σε σημεία από την πλευρά των οικισμών Καραούλι, Θέα, Παλαιοχώρι, Παλαιοκούνδουρα, Άγιος Σωτήρας και Άγιος Χαράλαμπος.\nΧθες το απόγευμα η εναλλαγή των ανέμων έφερε τη φωτιά στα όρια των Βιλίων με αποτέλεσμα να τυλιχτούν στις φλόγες κάποια σπίτια και κτίσματα που βρίσκονταν περιμετρικά.\nΣτην περιοχή των Βιλίων επιχειρούν 427 πυροσβέστες συμπεριλαμβανομένων εννέα ομάδων πεζοπόρων τμημάτων, 149 οχήματα, συμπεριλαμβανομένου του ΜΕΤΠΕ καθώς και των δυνάμεων που έχουν διατεθεί από τον Ευρωπαϊκό μηχανισμό Πολιτικής Προστασίας, από την Πολωνία 143 πυροσβέστες με 46 οχήματα. Για τη συνδρομή στον συντονισμό των δυνάμεων έχει διατεθεί το Κινητό Επιχειρησιακό Κέντρο ΟΛΥΜΠΟΣ. Για την αεροπυρόσβεση έχουν κινητοποιηθεί 5 ελικόπτερα και 5 αεροσκάφη (συμπεριλαμβανομένου του Beriev-200).\nΗ πυρκαγιά που εκδηλώθηκε τη 16η Αυγούστου 2021, σε δασική έκταση, στη Λαυρεωτική είναι οριοθετημένη και παραμένουν ισχυρές επίγειες δυνάμεις σε όλη την έκταση της. Συνδρομή παρέχουν εθελοντές πυροσβέστες, μηχανήματα έργου και υδροφόρες ΟΤΑ.\nΣτα ύψη τα κρούσματα στα νησιά, αγωνία για την επιστροφή των εκδρομέων (vid)\nΘεσσαλονίκη: Επεισόδιο με αρνητές μάσκας στη Νεάπολη (vid)


Van Gogh Alive in Athens | deBóp\nΜέγαρο Μουσικής, Βασ. Σοφίας & Κόκκαλη 115, Αθήνα\n2017-11-07 07.11.2017 2018-03-04 - 04.03.2018\nΜέσω του SENSORY4™, ενός μοναδικού συστήματος που ενσωματώνει 40 προβολείς υψηλής ευκρίνειας, γραφικά πολλαπλών καναλιών και ήχο surround, δομώντας έτσι ένα από τα συναρπαστικότερα περιβάλλοντα πολλαπλών προβολών στον κόσμο. Που γεμίζοντας τον χώρο (τοίχους, πατώματα) με γιγαντιαίες οθόνες ζωντανεύει τα αριστουργήματα του Βίνσεντ Βαν Γκογκ, αναδεικνύοντας τις αποχρώσεις και τις λεπτομέρειες, αποκαλύπτοντας την έμπνευση και την τεχνοτροπία τους, ενώ βυθίζουν ακαριαία τον θεατή μέσα στο σύμπαν του.


Κατάργηση των τριετιών και νέες μειώσεις μισθών ζητά η τρόικα - iFarsala\nΔιαδρομήΑρχική»Οικονομία»Ειδήσεις»Κατάργηση των τριετιών και νέες μειώσεις μισθών ζητά η τρόικα\nΚατάργηση των τριετιών και νέες μειώσεις μισθών ζητά η τρόικα\nΤρίτη, 1 Νοέμβριος 2016, 18:11 Ειδήσεις, Εργασία\nΑποκαλυπτικά στοιχεία για τις απαιτήσεις των δανειστών στα Εργασιακά, περιλαμβάνει η έκθεση του Γραφείου Προϋπολογισμού της Βουλής.\nΣύμφωνα με τους συντάκτες της έκθεσης, η τρόικα στις διαπραγματεύσεις που βρίσκονται σε εξέλιξη, ζητά μεταξύ άλλων κατάργηση των τριετιών – προσαυξήσεων λόγω εμπειρίας στους μισθούς του ιδιωτικού τομέα, επικράτηση των επιχειρησιακών συμβάσεων έναντι των κλαδικών και αύξηση του ποσοστού επιτρεπόμενων ομαδικών απολύσεων από 5% σε 10%. Οι δανειστές ζητούν την εφαρμογή στην Ελλάδα ενός μοντέλου «Δανίας» με ευελιξία στην αγορά εργασίας και αποκαλύπτει το υπόμνημα που κατέθεσαν οι εκπρόσωποι των τεσσάρων θεσμών στην Επιτροπή Εμπειρογνωμόνων για τα εργασιακά, εντός του καλοκαιριού και πριν από την σύνταξη του οριστικού πορίσματος.\nΟ κατώτατος μισθός θα πρέπει να παραμείνει στη δικαιοδοσία του κράτους και μάλιστα γυμνός από προσαυξήσεις λόγω εμπειρίας (ωριμάνσεις – τριετίες). Όπως χαρακτηριστικά αναφέρεται, από το 2017 ο κατώτατος μισθός θα πρέπει να αποτελείται από ένα μοναδικό ποσό αναφοράς, χωρίς να περιλαμβάνει τα επιδόματα ωρίμανσης.\nΟπως αναφέρεται στην έκθεση: «Οι θεσμοί υποστηρίζουν την επέκταση του πεδίου των επιχειρησιακών συμβάσεων (μισθοί και απασχόληση) διότι βοηθούν τις επιχειρήσεις να προσαρμοστούν σε περιόδους οικονομικής δυσχέρειας ή προσαρμογής. Η μεταρρύθμιση των συλλογικών διαπραγματεύσεων συμβάλλει, σύμφωνα με τους θεσμούς, στην ευελιξία των επιχειρήσεων προκειμένου να προσαρμόσουν το εργασιακό κόστος μέσω των τιμών και όχι μέσω των απολύσεων.\nΣτην περίπτωση που οι διαπραγματεύσεις αποτυγχάνουν, θα πρέπει να υπάρχει δυνατότητα προσφυγής τόσο των εργοδοτών όσο και των εργαζομένων. Σε κάθε περίπτωση κατά τη διαδικασία της διαιτησίας θα λαμβάνονται υπόψιν οικονομικά κριτήρια που αφορούν στην εκάστοτε επιχείρηση, αλλά και τη γενικότερη κατάσταση που επικρατεί στον κλάδο των επιχειρήσεων, που συμμετέχουν στην διαδικασία διαιτησίας. Η δυνατότητα μονομερούς προσφυγής, σύμφωνα με τους θεσμούς, θα συνεχίζει να υφίσταται.\nΟ κατώτατος μισθός στην Ελλάδα ήταν προϊόν διμερούς διαπραγμάτευσης μεταξύ των κοινωνικών εταίρων. Εφεξής όμως θα αποφασίζεται από το κράτος και από το 2017 και μετέπειτα θα αποτελεί ένα μοναδικό ποσό αναφοράς χωρίς να περιλαμβάνει τα επιδόματα ωρίμανσης. Ο κατώτατος μισθός θα πρέπει να αναπροσαρμόζεται έτσι ώστε να συμβάλλει στην αύξηση της απασχόλησης και στην μείωση της ανεργίας, ενισχύοντας ταυτόχρονα την αύξηση της ανταγωνιστικότητας.\nΩς προς τις ομαδικές απολύσεις οι θεσμοί κρίνουν απαραίτητη την κατάργηση των περιορισμών και την αύξηση του ποσοστού του ορίου των απολύσεων από 5% σε 10%. Με αυτή την πρακτική μειώνονται οι κίνδυνοι μαζικής ανεργίας, όπως συνέβη στις επιχειρήσεις Ηλεκτρονική, Softex και Sprider, όπου εκατοντάδες εργαζόμενοι έχασαν την εργασία τους.\nΓια το συνδικαλιστικό νόμο, οι θεσμοί υποστηρίζουν ότι δεν έχουν πραγματοποιηθεί αλλαγές στη δομή και την οργάνωση των συνδικάτων, στην εξασφάλιση της εκπροσώπησης όλων των εργαζομένων, καθώς και την εφαρμογή της «ανταπεργίας» («lockout»). Τέλος, επισημαίνουν ότι θα ήταν χρήσιμη η δημιουργία μιας πλατφόρμας ηλεκτρονικής καταγραφής των μελών των συνδικάτων που θα μείωνε τη γραφειοκρατία και θα καταπολεμούσε πρακτικές εκμετάλλευσης.\nΟι κύριοι στόχοι της μεταρρύθμισης είναι η δημιουργία κινήτρων για προσλήψεις, η διευθέτηση του χρόνου εργασίας, η μείωση του μη μισθολογικού κόστους μέσω της καταπολέμησης της αδήλωτης απασχόλησης, αλλά και της ενίσχυσης των ενεργητικών πολιτικών απασχόλησης, έτσι ώστε να ενσωματωθούν οι άνεργοι στην αγορά εργασίας ενισχύοντας με αυτόν τον τρόπο την απασχολησιμότητα.\nΣύμφωνα με το Γραφείο Προϋπολογισμού της Βουλής, το ζητούμενο της μεταρρύθμισης των εργασιακών είναι η ευελιξία αλλά με την προστασία των εργαζόμενων, η οποία όμως δεν θα πρέπει να είναι υπέρμετρη γιατί δημιουργούνται στρεβλώσεις. Το δυστύχημα για την Ελλάδα είναι ότι το περιβόητο «ευρωπαϊκό κεκτημένο» που επικαλείται συχνά- πυκνά ο υπουργός Εργασίας έχει υποστεί δραματικές αλλαγές στα χρόνια της κρίσης, ακόμα και σε χώρες με παραδοσιακό δίχτυ ασφαλείας, όπως η Γαλλία.\nΚι επειδή η μείωση της απασχόλησης και η αύξηση της ανεργίας δεν είναι… ουρανοκατέβατες αλλά συνυφασμένες με την κρίση, η ευρωπαϊκή πολιτική που προσπάθησε αρχικά να απορυθμίσει την αγορά εργασίας συνδέοντας την ευελιξία με την κοινωνική προστασία, αποτυγχάνοντας παταγωδώς στράφηκε στην ευελιξία με ασφάλεια της απασχόλησης, δηλαδή στο «flexinsurance», όπου ο εργοδότης καλείται να συμβάλει στην κοινωνική προστασία των εργαζομένων αναλογικά με το βαθμό ευελιξίας της σύμβασης εργασίας.